text:
FULL SCHOLARSHIP PROGRAMME
Programme Information
Envisioning to promote Kachin Studies, students who demonstrate strong interests to explore and conduct research on Kachins’ history, traditions, literatures, and anthropology will be admitted to be trained for 18 months. The first six months of the programme will focus on students’ fundamental understanding of different issues surrounding Kachins while another six months focuses on Kachin history and literature. The last six months places high emphasis on students’ extended essay under direct supervision of established scholars and in the preparation for further study abroad.
Kachin Studies rawtjat wa na matu yaw shatawng shada let, Kachin amyusha ni a labau, htunghking, laili laika hte ngasat ngasa lam hpe sawk-hkrawk hkaja ai lam hta sharawng awng ai jawngma ni a matu laksan shata (18) hpaji lamang re. Shawng na Shata (6) gaw sharin ginhpan ni hpe madung sharin nna, hpang na Shata (6) hpe gaw, Kachin labau hte laili laika kungkyang sai sara ni hpe garum let sharin hkaja na, jahtum na Shata (6) kaw tinang a sawk-hkrawk kumyai laika (extended essay) hpe ka lajang ai hte hpawn, maigan dakkasu ni de Master Degree Programme wa lung lu na matu jawng lung shajin sa wa na re.
Jawng shang na matu Ra ai lam (Admission Requirements):
- Jighpaw snr. Kachin Ga-hpan langai ngai hpe kungkyan ai rai na;
- English madang gaw Intermediate tsang grupyin rai na; (English madang n dep tim, kungkyang ai lam hta hkan nna myit sawn ya ai lam nga na re.)
- Bachelor Degree lu ngut chyalu rai na. Bachelor Degree certificate copy
- TWO Passport Photos
- Copy of NRC
- Recommendation Letter from Former Employer or School Head or Community Leader
- Medical Check-up Report
- Receipt of Deposit – Lap 300,000 [issued by KSAS’ Finance Unit]
Diploma lu na matu Ra ai lam (Requirement for graduation): 48 Credits
- Jawng Lung Aten Ladaw (Duration) : 18 months
- Application Deadline : 31 July 2018
- Jawng Shang San-poi (Entrance Exam): Nga na re.
- Pang Ningnan (New Term) : 10 August 2018
- Jawng Jarik (Tuition Fee): 1,500,000 (Jawng shang ahkang lu ai ni yawng full scholarship lu na re)
- Pahkam Gumhpraw (Deposit): Jawngma ni yawng gumhpraw Lap 300,000 hpe pahkam gumhpraw hku na bang ra na. DKS programme kaw na awng pru ai shaloi gumhpraw yawng bai mai shaw la lu na raitim, adaw atang lung ai ni a matu gaw, pahkam gumhpraw (deposit) bai shaw la lu na n rai.
Diploma of Kachin Studies (DKS) ngut jang hpabaw mahkrun ginjang ni nga a ta?
- Maigan University ni de hpaji hpungjat sa na matu hkyen lajang lu na.
- Tinang a sawkhkrawk laika ni hpe htangdip shabra lu na.
- Amyu sha htunghking labau hte seng ai magam bungli ni kaw shang tsap lu na.
- Kachin Studies, Kachin History, amyusha laili laika ni hte seng ai Sharin Sara magam bungli mai lu na.
- Mungmasa, taramasa, sutmasa lam ni hpe atsawm dinglik chye ai atsam (analytical skill) lu wa na.
Application Form: Download here


c: text/html

text:
Ka ai – Rev. Pungga Ja Li
Jinghpaw a hkap la hkan sa shatup la (Pang 1)
Shachyen shaga lam gaw Jinghpaw ni a htunghking hta grai ahkyak ai lam rai nga ai. Shing nrai shachyen shaga lam hta Jinghpaw htunghking a namnak hpe shapraw shadan dan nga ai. Shada hkrum ai shaloi shachyen shaga hkat ai lam gaw mungkan masha yawng hta nga nga ma ai. Raitim Jinghpaw a shachyen shaga lam gaw yawng hta laklai ai hku nga nga mali ai. Shachyen shaga ai hpang gaw shada kanawn mazum ai lam hta grau manu dan ai hku kanawn mazum lu nga ga ai. Shachyen dat ai hte rau Jinghpaw gaw lama mi hku nrai, lama mi hku ni hkat lu nga ai. Kaga amyu ni a shachyen shaga lam gaw mying chye lu ai hte shi a bungli chye ya ai daram sha rai nga malu ai. Shachyen shaga hkat ai lam hpe kasi kamang hku sha madun dan lu ai. Shada n chye n mu yu hkat ai masha lahkawng shachyen shaga hkat ai kaw nna hpang ga nga yang, maren mara asak bung ai la shada hkrum ai shaloi, hkau ngu nna shaga hpang ai.Hkau ngu ai gaw mayu hte dauma lapran asak bung ai la sha yan shaga hkat ai ga rai nga ai. Raitim ndai shara kaw kadai mayu nna kadai gaw dauma ai lam hpe n tsun ai, shawa hku daw hkat ai ga sha rai nna maren mara re ai hku shaga hpang mayu nga ai. Bai nna la sha hte num sha asak ram bung ai yan rai yang, la sha hku hkri, num sha hku tsa, ngu nna shaga hpang ai. Lama wa kanam ngu dat yang gaw ngai na madu jan e ngu mayu ai hte grai ni mat wa ai, gu ngu yang mung madu wa ngu mayu ai de shanang mat ai. Hpu, nau ngu yang mung amyu bawsang lama n bung taw yang, n htuk dik ai lam byin wa lu ai. Dai majaw hkri, tsa, ngu ai gaw ka-ang rai nna hkunga hkat ai daw ang ai lam rai nga ai. Kahkri hte katsa daram hkungga hkat ai lam kaga n nga sai. Dai majaw hkri, hte tsa, ngu shaga hkat hpang ai gaw htap htuk dik ai htunghking shachyen shaga lam nan rai sai majaw, Jinghpaw htung gaw si mani, tsawm htap ai hpe shapraw nga ai. Asak bung ram ai la sha shada hkrum ai shaloi ga hpaw shachyen hpang mai ai ga ni;-
Ya hkau gaw kadai mahtang rai wa sata
Hkau hpe mung atsawm n chye ai.
Hkau gaw kadai kasha kun poi shing-ra hkan mu hkat ai hpang shachyen yang gaw hkau hte mung garai n shachyen shi ai.
Hkau hpe mung atsawm n chye ai.
Lahta na ga san san ai wa gaw Maran Gam rai nna san hkrum ai wa gaw Marip Naw rai yang, Marip Naw bai htan mai ai lam ni gaw;-
Rai a, ngai Marip kasha rai nngai, Marip Lama, Jawng Lasang nga ai baw rai ga ai, htinggaw mying gaw Hka Lam ni nga ma ai, Ngai gaw Naw mahtang rai nngai, Naw Awng nga ma ai nga nna htan mai nga ai. Shaloi Maran Gam gaw an hkau nan rai sa, nang mayu wa re nga nna bai tsun na rai nga lu ai. Shaloi Marip Naw Awng hku nna hkau hpe mung atsawm n chye nga nna bai san chye ai, Shaloi Maran Gam re, ngai gaw Maran kasha rai nngai, Nshang Ran rai nna Pungga Lanaq nga ai baw rai ga ai, ngai Gam mahtang rai nngai, shaga mying gaw Ja Li nga ma ai.
Shaloi Marip Naw gaw rai nga ai, nang dauma wa nan re, an hkau nan rai sa, buga gaw gara kaw rai, ya Myitkyina Shatapru Mungna daru lawk nta hti hkum 9 kaw re. Shawng de gaw gara kaw na kun Shawng de gaw Mali Nmai walawng Jawa krung, hkaram Pungga ga kaw nga ga ai. Hkau ni gaw taw Myitkyina Manhkring lawk 3 nta hti hkum 14 e nga ai. Moi gaw Mali hkrang walawng Bawm Wang ga kaw nga ga ai. Lahta e madun ai kasi gaw kalang mung n mu yu hkat ai katsing galang chyasam shachyen hkat ai rai nna shachyen ngut ai hte gaw hkau Li, hkau Awng nga nna shaga hkat lu sai lam hpe madun ai. Lahta e tsun sai hte maren, num sha langai mi gaw shi hte asak ram ai la sha hpe tsa ngu nna shachyen hpang na rai nga ai. (2) Asak kaji ai ni kaba sai la salang hpe shachyen hpang yang gaw myit su wa gaw kadai. (3) Asak kaba sai ni, asak kaji ai la sha hpe rai yang, hkau ma gaw kadai, shing nrai brang wa gaw kadai. (4)Asak kaba sai hpaw myi hpe gaw yu nna hkawp ngu bai shaga hpang la ra nga ai. Ndai shara kaw masha kadai re ai, tinang hte hpa baw daw ai, gara buga na masha re ai hpe chye chyalu rai jang gaw ;
San – Tsa Bawk ya du i tsa Bawk galoi du
Htai – Au, ya du ai, mana du ai.
San – Kaning ngu du ai hpa sha mi nga du ai, nang hkrai kun
Htai– Au, ngai hkrai gaw e, manang wa kaw gumhpraw loi la ra ai, lu ang sai kun san yu na ngu du ai gaw e,
San – Buga de gaw kaja ta mani nta na ni gaw kaja nga mani
Htai – Um, yawng kaja nga ga ai, waw loi li gaw lawt shajang ma ai.
San – ya hte gaw hpa shara rai sata ya hte gaw hpa sha mi galaw ga myit ta
Lahta na zawn san ai gaw bungli langai hte langai lapran na aten hpe san ai, aten shagu n san ang ai, ga shadawn, yi hkyen hte yi nat lapran, yi magang hte mam mu lapran aten zawn re ai aten hta san ai. Aten hkrak sha chye ai aten hta gaw yi nat ten rai yang yi gaw lu ra masin ni mam mu ngut wa sani mam gaw yawng shatawm la lu sani nga nna san chye nga ma ai. Grai hkau ai jinghku, grai marit nga yang, n myit mada ai sha hkrum hkat ai shaloi gaw, goi sha, sharaw e garawt na wa, mu achyeq na, saqwa si na wa, ndang e kapaw na jan, ya nang naw hkrung nga a hka nga nna shaga hkat hpang chye ma ai.
Shada daw ang hkat ai lam;-
a. Mayu – num ya, num jaw ai amyu lakung htinggaw ni rai nga ma ai.
b. Dauma – num la amyu, htinggaw ni gaw dauma ni rai nga ma ai.
c. Hpu nau – (1) Amyu bung ai ni yawng hpu nau rai nga ai. (2) tinang la ai num a kana kanau ni hpe la ai ni yawng hpu nau (num hpang rai na)
d. Kaji Kawoi – (1) Tinang a kanu kawa pang a kanu kawa ni yawng kaji kawoi rai na. (2) Tinang a dauma ni a dauma ni hpe mung kashu (shu hkri) daw na.
e. Kashu – (1) Tinang a kasha a kasha hpe kashu na. (2) Tinang a dauma ni a dauma ni hpe mung kashu (shu hkri)
f. Kahkai, kake- (1) Tinang a kaji a kanu kawa hpe kahkai daw ai. (2) Tinang a kahkai a kanu kawa hpe kake daw ai.
g. Shu mashi, shu masha – (1) Tinang a kashu a kasha hpe shu mashi ai. (2) shu mashi a kasha hpe shu masha ai, shu masha hte gaw galoi mung n hkrum yu na rai sai rai nna shu masha ngu ai rai nga ai.
Daw shamying ai lam;-
1. Tinang a kawa a kahpu kanau ni yawng hpe kawa ni ngu shaga ai.
2. Kawa a kajan kana ni yawng hpe kamoi ni ngu shaga ai.
3. La sha ni gaw kamoi a shadang sha ni yawng hpe hkau ai.
4. Kamoi a shayi sha ni hpe hkri ai.
5. Num sha ni gaw kamoi a shayi sha hpe ning ai, kamoi a shadang sha ni hpe kagu, garat ai.
6. Kahpu kayung a madu jan ni hpe mung kaning ai.
7. Kanu a kawa ni hpe kaji ai.
8. Kanu a kanu ni hpe gadwi ai.
9. Kaning a kanu ni hpe kani ai.
10. Madu jan a kawa ni hpe katsa ai.
11. Madu jan a kanu ni hpe kani ai.
12. Kahpu ni a madu jan ni hpe garat ai.
13. Kanau ni a madu jan ni hpe kanam ai.
14. Kasha ni a madu jan ni hpe kanam ai.
15. Kasha ni a madu wa ni hpe kahkri ai.
16. Kahkri ni a madu wa ni hpe kashu ai.
17. Madu wa a kawa ni hpe gagu ai.
18. Madu wa ni a kanu hpe kamoi ai.
19. Tinang a madu jan hpe daw shaga ai lam n nga ai, dai majaw kanu e, gumgai e, nga nna hkrup mara shaga ai.
Mying hkawt hte shaga ai lam;- Tinang hte jem jem daw ai ni hpe gaw mying hkawt hte sha shaga nna kaga daw ang ai lawu lahta hpe gaw daw mying hte mying madung hpe kayep tsun ai. Ga shadawn, tinang a kawa a kahpu majing hpe gaw wa ba, wa di, nga nna shaga ai, kawa a kanau majing ni hpe mung wa bawk, wa gun, wa doi nga nna shaga ai, raitim, lawu lahta daw ang ai ni hpe rai yang gaw kawa a kahpu ang ai wa hpe wa di Zau Gam, wa bawk Ja Naw nga nna mying madung hpe shalawm ai, mying madung lawm jang, kawa a kahpu kanau majing n re ai hpe chye na lu ai. Dai hta kaga kanu kamoi katsa ni mung dai hte maren rai nga ai.
Mying hkawt hte shaga mying ni;-
1. La mying mying hkawt ni;-
(1) Gam hpe wa Ba, wa Di ai.
(2) Naw hpe wa Bawk, wa ji ai.
(3) La hpe wa Doi, wa Bawk (hkahku)
(4) Tu hpe wa Lum ai.
(5) Tang hpe wa Gun ai.
(6) Yaw hpe wa Dim, wa Htung ai.
2.Num mying hkawt shaga ai lam;-
(1) Kaw, Hkawn hpe nu Tung ai.
(2) Lu hpe nu bawk ai.
(3) Roi hpe nu ji ai.
(4) Htu hpe nu Lum ai.
(5) Kai hpe nu Htang ai.
(6) Pri hpe nu Dim ai. Kaga kamoi kana karat kaning raitim lahta na hte maren rai nga ai.

robotstxt: allowed

filter: keep


text:
June (13) bat Masum
Jinghpaw Mung kata Waimaw mare de du shang wa ai Hpyen yen masha ni nau law wa ai majaw hpyen yen ni nga na shara n law wa ai lam shiga na chye lu ai. Ya ten Waimaw Hkalup Hpung kawn hpung wang hta hpyen yen ni a ginsum ni bai matut gap nga sai lam shiga na chye lu ai. Jawngma ni jawng hpaw ten bai du wa sai majaw Jawng lung ten hta jawngma ni masha law law hte nga n mai ai majaw ya na zawn ginsum nnan ni bai galaw sa wa ai re lam, ginsum ni gap ngut yang hpyen yen masha ni hpe ginsum nna de tawn nna jawngma ni hpe gaw mare kata de tawn nna jawng lung shangun na re lam IDP ni hpe woi awn garum nga ai myitsu salang ni kawn na chye lu ai. Ya ten Waimaw mare hta hpyen yen masha yawng (4,000) ram nga ai lam hpe mung na chye lu ai.


text:
KIO Asuya, Ginjaw Hkamja Dap kaw na hpaw da ai Masat yan (7) Nursing Diploma jawng yu hpawng hpe November (11) ya shani Laiza Muklum, Wunjat Gawk Nu kaw galaw ai lam chye lu ai.
Jawng yu hpawng lamang hta saw shaga da ai Salang ni, Magam Da Makan Dap shagu na magam gun Salang ni, Jawngma ni a Kanu Kawa Jinghku ni hte magam gun ni yawng (180) jan sa du shanglawm ai.
Masat yan (7) Nursing Diploma jawng yu ai jawng ma yawng marai (47) re.
Wunpawng Mungdan Shanglawt Asuya Ginjaw Hkamja Dap kawn woi awn ai hte lai wa sai 2004 ning hta Masat yan (1) Tsi jawng hpe hpaw hpang wa ai re. Ya dai ni Masat yan (7) du hkra rai yang magam gun yawng marai (542) hpe lu shalat dat sai re hpe Hkamja Dap kawn chye lu ai.
Masat yan (8) hpe du wa na Masat (14) ya shani kaw na bai hpaw sa wa na re hte grau nna madang tsaw ai hku sharin shalat sa wa re lam Tsi Jawng Up Dukaba Lahpai Len Hai tsun ai kaw na chye lu ai.


text: Mungkan ga n tsa hta e shinggyim myu sha hpan law law sak hkrung nga pra sa wa ma ai. Shinggyim myu sha ni yawng hte gaw tinang a Buga, Ginra, Mungdan lamu ga lu, lu madu let nga pra sa wa ma ai. Aten ni lani hte lani na wa nna, shaning ni law law htum mat wa ai shaloi shinggyim myu sha hpan amyu myu byin pru wa sai rai. Dai hta e anhte Wunpawng myu sha ni mung tinang buga, ginra lu let nga pra nga ga ai. Ginru gin sa bung ai Wunpawng myu sha ni, tsit lali tsawm htap la ai, shingra maka tsawm htap ai hka shi hka nu, hpun, kawa, du sat dumyeng, nam pu nam pan hkum sum hpa, nhprang sut rai hkum hkra nga ai buga gin ra hta e shada da, nang shoi nang sha n nga, garum shing tau let nga pra sa wa ga ai. Hpa lam hta rai tim law malawng ti nang ginra hpe ti nang shamyet shanat let nga ma ai. Wunpawng myu sha ni masha ban prat law law tinang buga ginra hta e galaw lu galaw sha, sut gan law law madu let, sut su nga mai sak hkrung nga pra lai wa sai. Rai tim, myu sha ni aq nga sat nga sa, hpaji madang ni gaw grai naw grit nyem nga ai ten ni naw rai nga ai. Dai zawn kaji grit nyem nga ai myu sha ni rai tim teng man ai Karai Kasang a lata la ai myu sha ni byin wa sai. Karai Kasang a yaw shada ai myu sha ni nan rai wa sai. Wunpawng myu sha ni ahkrung nga ai Karai hpe chye wa ai majaw, myu sha ni lani hte lani chye chyang galu kaba bawng ring sa wa sai. Lamu ga ginra mung, mungkan hta e sut gan hpring zup let lak lai ai lamu ga rai nga ai. Dai lam ni yawng gaw anhte Wupawng myusha yawng a matu Karai Kasang a mauhpa tsawra myit, shaman chyeju nan rai nga ai. Masha ni a ginra hte anhte a Wunpawng ginra hpe shingdaw yu dat yang, anhte a buga ginra gaw gade daram manu dan ai ginra rai nga ai hpe grau grau chye wa na re. Hkai lu hkai sha ai lam hta mung, hpa she hkai dat tim n tu na lam n nga, gawn lajang ai lam n nga tim tu wa ai nli tum ni law law rai nga ai. Anhte a shara gaw masha ni a shara hta grau nna, ga sau namhpun rawng ai ngu ai hpe masha yawng tsun kajai nga ma ai re. Manu dan la ai ga sau hta e Maisak mailuing, hpun, kawa ni mung shara shagu hta e hpring chyat hkra tu nga ma ai re. Dai hta n-ga, Ja, Lungseng, nhprang law law nga pyaw ai ginra nan rai nga ai. Dai ni, Ja mung buga shara shagu hta e n pru ai shara n nga ai daram rai nga ai. Ja pru ai madang gaw mungkan madang hta shang lawm nga ai buga nan re. Lungseng mung, mungkan hta e anhte buga hta sha nga nna, reng htum ai Lung seng law law mungkan hta mying gumhkawng dan hkung nga ai. Lungseng a rudi shara Wunpawng buga kaw na pru ai Lungseng hte Ja a jaw e kaga amyu sha ni law law nga pyaw let mying danhkung ai mung nga nga ma ai. Anhte ginra a chyeju masha amyu hpan law law hkam sha nga ai hpe mung anhte yawng chye nga na re. Ja, Lung seng, hpun, kawa hpe shaning tsa lam gahtap nna shaw sha lai wa sai, rai tim daini du hkra naw nga nga ai re. Nam maling hkan e tsi hkrung tsi nan hpun ni anhte shara hta e tu nga ma ai. Tsi sarawun pi tsi lajang na matu lit n lu la sai masha wa daini anhte shara hta e tu ai tsi hkrung tsi nan hpun ni aq jaw e, hkam kaja lam lu la ai mung dai ni ta tut nan rai nga ai. Anhte buga ginra a nhprang sut rai ni hpe yu dat yang, gade daram hpring zup nga ai hpe masha hkum shagu chye na re. Anhte myu ni daram hpring zup ai mungkan hta gadai myu sha ni mung n nga na re. Lam shagu hta hpring tsup ai shaman chyeju, sali wunli hpe anhte Wunpawng myu sha ni hpe Karai Kasang jaw da ai Wunpawng Hkanan nan re. Ya gaw masha ni a matu rai nga masai. Ja hpraw ngu ai (Platinum) mung anhte a buga hta Indaw Nawng a Sinna Dingda shara hta e daini Shanhpraw ni hte Myen hpyen Asuya jawm shaw sha nga ma ai. Lak lai la ai Ja hpraw mung anhte a buga hta na pru nga ai. Petroleum ngu ai Wan sau nhprang hpe mung Danai-Hukong pa de daini Miwa hte Myen jawm shaw sha nga ma ai. Myu sha ni aq sut hpe maigan myu sha ni gashum la ma sai. Anhte a matu Karai jaw da ai shaman chyeju hpe kaga jasam myu sha ni chyu madu mat wa masai. Ndai zawn rai nna hkrat sum mat wa ai lam ni anhte myu sha ni grai hkam sha nga ga ai. Gadai a majaw rai kun? Anhte a matu Hpan Karai hkyen lajang da tim anhte n lu hkam la ai sha, jasam amyusha ni chyu hkam la mat sai. Dai lam ni hpe myit yu magang Kraw hta hkam sha let maroi n ni rai nga ga ai. Dai majaw du na ra ai ten ni hta e Karai a shaman chyeju hpe ta tut hkam la lu na matu anhte myu sha ni nan myit hkrum ga, Karai hta e dingman ga, shakut ga, shaja ga dai rai yang she Karai lajang da ai, hpring tsup ai shaman chyeju gaw grau nna anhte Wunpawng buga hta e hkam la lu na re.


text:
时间:2018-08-10 11:18:44 来源:德宏团结报
Shata 7 nhtoi 23 ya shani, mungdan nambat langai tsang mahkon htuk ninghkring Wan Li go anhte mungdo Jinghpo amyu sharot hpaji sumru hpung nu num ginsup shingni hpung ni so shaga ai majo Jinghpo nunum mahkon mangui hpung ni hpe hpaji sa jo la sai.
“Myit n-gun rong, mahkon nsen danleng” ngu ai Yianlinwan dazik ningdo lahkong mahkon mangui shingjong poi na mungdo gaba hte myu 16 hkan na shingjong poi go ngut kre mat sai. Shingjong poi dodan masat hta hkan nna, shingjong hpung16 ni go mungdan ting na jahtum shingjong nambat langai lang ngu na shingjong hkat ai hta no lom ra nga ai. Anhte mungdo Jinghpo amyu sharot hpaji sumru hpung ginsup shingni hpung na Jinghpo nu num mahkon ma- ngui shingjong hpung ni go Yinnan mungdo gaba shingjong ginra na nambat langai arong kumhpa lu la ai ni rai nna, mungdo gaba, mungdo tsang shagu ningbo ningla ni mung shannhte hpe grai yu ahkyak la nga ai, shing rai nna, mungdan tsang mahkon htuk ninghkring, Yinnan mungdo gaba mahkon mangui ninghkring hpung tingnyang up ningtau Wan Li go anhte mungdo ko du sa wa nna mahkon hkon shingjong na hpaji ni sa jo da sai.
Wan Li go Jinghpo nu num mahkon mangui hpung ni a masa hta hkan nna, yong hpe myit shanu nna, mahkon mangui hkon ladat atsom lang nna, madu amyu a nsam rong ai mahkon hkon shapro nhtom, mungdan ting na shingjong poi hta amat lu hkra shakut hkrat wa na hku lajin dat sai. Shi e atsom sharin matsun dat ai nga yang, Jinghpo nunum mahkon mangui hpung ni a mahkon hkon madang tsomra shatso la sai. Mahkon mangui hpung na masha ni go, ya du wa na ra ai shingjong hkat ai hta, mungdan ting na nambat jahku ko lom lu hkra shakut na nga nna tsun ma ai.
Wan Li go mungdan nambat langai tsang mahkon htuk ning- hkring, Yinnan mungdo gaba mahkon mangui hpung tingnyang up ningtau rai nga ai. 20 jan ning rai wa yang, 《Bum ga na ma gaji》, 《Bum layang ga na num》, 《A Shi Ma》 re mahkon ni lo lo htuk shalat hkrat wa yu nu ai rai.


text:
时间:2017-03-25 10:44:00 来源:德宏团结报
№119 Pati masha ningbo ganbu ni seng ang dodan tot lai nna htunghkang lamang, asat tara ubadi tara hkan lamang hta hkan jehpre galo lom, seng ang buga shara rungdap shing nrai rungdap de shana, hpyi nyem tsun, shing nrai gaga ladat hku nna htunghkang lamang, asat tara ubadi tara hkan lamang hkan shanut ai rai yang, masa nau n song ai hpe go, na-du sadi ga jo ai ari jo na. Masa loi song ai hpe go, pati hpung gata na aya dom kau ya shing nrai pati hpung n shapro kau ai yu maram ari jo na.Masa na-du ai hpe go, pati jahpan shapro kau ai ari jo na.
Pati masha ningbo ganbu ni sengang dodan tot lai nna shawa ja gumhpro gam garan, mu masing jep dinglun, asuya ni shakon shagrau kumhpa jo re lamang ni hta hkan jehpre galo lom nna, sum gaba hkrum shangun shing nrai n-gaja ai mu shapro dat ai hpe go, lahta na dodan ko hkan nna lajang na.
№120 Pati hpongchyom ni a ganbu lata lang, asat tara jep sagon re hte seng ai garai n shabra ai mu lam shing nrai gaga machyi shim ra ai mu lam ni hpe tsun shakra, tsun shamong shing nrai lagu la re hpe go, sadi ga jo shing nrai na-du sadi ga jo ai ari jo na. Masa loi song ai hpe go pati hpung gata na aya dom kau ya shing nrai pati n shapro kau ai yu maram ai ari jo na. Masa na-du ai hpe go pati jahpan shapro kau ai ari jo na.
Madu hkrai Pati hpongchyom ni a ganbu lata lang, asat tara jep sagon re hte seng hkra ai laika ngau ni makoi ton ai ni hpe go, masa loi song ai rai yang, sadi ga jo shing nrai na-du sadi ga jo ai ari jo na. Masa na-du ai hpe go, pati hpung gata na aya dom kau ya ai ari jo na.


text:
Hpuja npawt nhpang daw. Bawsang hte ginra garan mat ai daw. III. Bawsang shada bai gayau wa ai hpe jahkrum la ai daw. Jahkrum
Htunghking
WUNPAWNG BAWSANG NI
Ka ai – Sara Pungga Ja Li Wunpawng labau hpe hkai yang, Wunpawng sha ni bawsang kru a kaji kaw na hpang ra na
SHACHYEN SHAGA HTE DAW ANG AI LAM
Ka ai – Rev. Pungga Ja Li Jinghpaw a hkap la hkan sa shatup la (Pang 1) Shachyen shaga lam gaw Jinghpaw ni a
CHYURUM WUNPAWNG JINGHPAW AMYU SHA NI A SHACHYEN SHAGA/ GANAWN MAZUM AI LAM
Ka ai, Salang Um Tu Lum Wunpawng Jinghpaw amyu sha ni hta kaga grin nga sai amyu sha ni hte maren greng ai/ htuk
POI SHING-RA
Ka ai – Sara Pungga Ja Li Source; Jinghpaw a hkap la hkan sa shatup la (Pang 1) Amyu langai mi gaw poi shing-ra
NUM AMYU KRU
Numwawn Num la lam Sara Hkyeng Nang Anhte a htung tara hte maren nga yang Num a myu kru nga nga ai. Dai
MAYU MASA TAM AI LAM
Source; Pawngyawng sha ni a Num wawn Num la lam, Sara Hkyeng Nawng. Kadai raitimung, tinang a shadang sha, shabrang tai nna a prat
MANAU LABAU
Miwa Gumsan Mungdan Wunpawng Jinghpaw Myusha ni a manau poi hpe mungkan kaw e masha hkying mun mai manau ai poi gaba nga
MANAU AMYU HPAN NI. (Many kinds of Manao)
Ka ai – Lahpai Zau Mun B.A (Hist.) H.G.P., Momuk KACHIN WAY OF LIVING BOOK-1 ( Jinghpaw ni a manau dum ai lam. (The
KUMBA
Ka ai – Sara Pungga Ja Li Kachin Oral tradation Researcher Kumba ngu ai gaw nam, tsing amyu mi rai nga ai. Shi


text:
Modlitby v Kačin (jinghpo, ကချင်ဘာသာ)
autorenewMapa se načítá
Mluvčí mimo obvyklou zónu rozšíření jazyka
Líbí se vám tento projekt? Podpořte jej darem přes PayPal!
Kačin (jinghpo, ကချင်ဘာသာ)
add_circle_outline Církev: Římskokatolická církev
translate Informace o jazyku:
- Jazyková rodina: Sinotibetská
- Wikipedie: Kačin
- Ethnologue: Kačin
import_contacts Původ textu: Text pochází z oficiálních cíkrevních zdrojů.
Znamení kříže v Kačin (jinghpo, ကချင်ဘာသာ)play_circle_filled
Otčenáš v Kačin (jinghpo, ကချင်ဘာသာ)play_circle_filled
Na a mying ningsang chyoi pra nga lit ga,
Na a mungdan du wa ru ga,
lamu tang hta Na a myit dik nga ai hte maren,
ga ntsa e mung dik wa u ga.
Shani shanang anhte ra ai lusha dai ni anhte hpe jaw rit.
Masha ni anhte hpe shut ai mara anhte raw kau ya ai zawn,
anhte a mara hpe mung raw kau ya rit.
Agung alau nga ai de anhte hpe n du shangun ai sha,
n kaja ai lam hta na shaw la rit law.
Amen
Zdrávas Maria v Kačin (jinghpo, ကချင်ဘာသာ)play_circle_filled
Nang hte Karai Wa nga ai,
Num mahkra hta nang a lu ndai,
Na s hkritung na Kasha Yesu mung a lu nga ai.
Chyoi Pra ai Maria, Karai a Kanu, ya mung, si na aten hta mung,
anhte shut hpyit ai ni a matu akyu ara hpyi ya rit.
Amen
Sláva Otci v Kačin (jinghpo, ကချင်ဘာသာ)play_circle_filled
Shawng ningpawt na hte maren, ya mung, htani htana hkungga shakawn nga u ga law.
Amen
Apoštolské vyznání víry v Kačin (jinghpo, ကချင်ဘာသာ)play_circle_filled
lamu hte ga hpe hpan da ai,
Kawa Karai Kasang hpe ngai kam sham ai.
Shi a Kasha shingtai, anhte a Madu Yesu Hkristu hpe mung kam sham nngai.
Dai Hkristu gaw Chyoi Pra ai Wenyi a atsam hte Hkawnsek Maria hta na-um nasin rai nna shangai wa sai.
Punsiu Pilatu a lak htak e yubak hkam sai,
Wudang ntsa e si hkam nna lup kau hkrum sai.
Katsan ga de yu sa nhtawm,
masum ya nhtoi hta si ai ni kaw na bai hkrung rawt sai.
Sumsing lamu de lung wa nna mahkra dang chye ai Kawa Karai Kasang a hkra maga e hkaw dung nga ai.
Si ai hte hkrung ai ni hpe jeyang dawdan na matu hpung shingkang hte Shi bai du sa na ra ai.
Chyoi Pra ai Wenyi hpe mung ngai kam sham ai.
Chyoi Pra ai Kahtawlik Nawku Hpung,
Chyoi pra ai ni yawng Hkristu hta jawm pawng nga ai,
shut hpyit mara raw ya ai masha a hkum hkrang bai hkrung rawt na ra ai,
htani htana asak nga ai,
ndai lam ni yawng hpe ngai kam sham ai law.
Amen
Nicejsko-konstantinopolské vyznání v Kačin (jinghpo, ကချင်ဘာသာ)play_circle_filled
Sumsing lamu, ginding aga, mu lu ai hte n mu lu hpe, Shi hpan ai ngai kam sham ai.
Langai sha re ai Madu Yesu Hkristu, Karai a Kasha shingtai mung nga ai.
Ginding aga n lat Kawa kaw nna prat wa ai.
Karai na Karai, Ninghtoi kaw na Ninghtoi, Karai majing na Karai majing, hpan n hkrum prat wa ai, nga manga hpan ai Kawa hte atai langai sha Shi jawm pawng,
anhte a matu mara, anhte hpe hkye hkrang la na nga, lamu na yu wa sai.
Chyoi praai wenyi hte, Hkawnsek Maria hta na-um nasin wa nna, masha tai wa sai rai.
Anhte a matu jen da mung hkrum sai.
Du Pilatu npu e zingri ai hkrum, lup kau sai.
Chyum ga hte maren masum nhtoi hta Shi bai hkrung rawt wa sai.
Lamu de lung wa nna, Kawa hte rau hkaw dung nga ai.
Si ai hte hkrung ai ni hpe jeyang na matu, hpung shingkang hte bai du sa na ra ai, Shi a mungdan htum mat na n rai.
Kawa hte Kasha kaw na pru wa ai, asak ningnan jaw ai, Madu re ai Chyoi Pra Wenyi mung nga ai.
Shi hpe, Kawa hte Kasha rau, maren ren nawku ai, rau mung Shi hpe shagrau ai, myihtoi ga hku Shi hkaw da sai rai.
Kasa ni hte rau matut manoi, Chyoi Pra ai Hpung langai sha kanang mung nga.
Mara ni hpe shatsai kau ya ai, Kashin Kamun lam hpe ngai kamsham ai.
Si ai ni mung bai hkrung rawt wa na hpe ngai la nga ai.
Hpang na prat hpe mung ngai la ai law.
Amen


text:
Lai wa sai June (18) ya jahpawt daw hkying (10:00AM) ten ram hta lahta Sam Mung Mungwui Buga, nta htinggaw (8) sha nga ai Nawng Bat kahtawng hpe U Kyaw Myit ngu ai wa woi awn ai Panse pyitusit hpung ni kawn sa du zingri zingrat adip arip ayai aya di kau ya lai wa sai lam shiga na chye lu ai. Mare masha ni a dum nta ni yawng hpe la hpa n nga hkra amyaw amya di kau da ya ai sha nnga, ramma (4) hpe mung adup zingri kau da ai lam, marai (2) hpe gaw gap sat kau da nna, (2) hpe gaw ya du hkra rim woi da ai lam na chye lu ai. U Kyaw Myit gaw ka-ni hpaga lau ban kaba rai nna, Miwa mung masha langai re lam hpe mung na chye lu ai. Ndai zawn galaw ai hta woi awn shang lawm ai gaw Nawng Bat Kahtawng na Jinghpaw num hpe la da ai myen la re lam hpe mung na chye lu ai.
Tuesday, June 25, 2013
PYITUSIT NI NAWNG BAT KAW MASHA SAT
(Jinghpawkasa)
Lai wa sai June (18) ya jahpawt daw hkying (10:00AM) ten ram hta lahta Sam Mung Mungwui Buga, nta htinggaw (8) sha nga ai Nawng Bat kahtawng hpe U Kyaw Myit ngu ai wa woi awn ai Panse pyitusit hpung ni kawn sa du zingri zingrat adip arip ayai aya di kau ya lai wa sai lam shiga na chye lu ai. Mare masha ni a dum nta ni yawng hpe la hpa n nga hkra amyaw amya di kau da ya ai sha nnga, ramma (4) hpe mung adup zingri kau da ai lam, marai (2) hpe gaw gap sat kau da nna, (2) hpe gaw ya du hkra rim woi da ai lam na chye lu ai. U Kyaw Myit gaw ka-ni hpaga lau ban kaba rai nna, Miwa mung masha langai re lam hpe mung na chye lu ai. Ndai zawn galaw ai hta woi awn shang lawm ai gaw Nawng Bat Kahtawng na Jinghpaw num hpe la da ai myen la re lam hpe mung na chye lu ai.
Lai wa sai June (18) ya jahpawt daw hkying (10:00AM) ten ram hta lahta Sam Mung Mungwui Buga, nta htinggaw (8) sha nga ai Nawng Bat kahtawng hpe U Kyaw Myit ngu ai wa woi awn ai Panse pyitusit hpung ni kawn sa du zingri zingrat adip arip ayai aya di kau ya lai wa sai lam shiga na chye lu ai. Mare masha ni a dum nta ni yawng hpe la hpa n nga hkra amyaw amya di kau da ya ai sha nnga, ramma (4) hpe mung adup zingri kau da ai lam, marai (2) hpe gaw gap sat kau da nna, (2) hpe gaw ya du hkra rim woi da ai lam na chye lu ai. U Kyaw Myit gaw ka-ni hpaga lau ban kaba rai nna, Miwa mung masha langai re lam hpe mung na chye lu ai. Ndai zawn galaw ai hta woi awn shang lawm ai gaw Nawng Bat Kahtawng na Jinghpaw num hpe la da ai myen la re lam hpe mung na chye lu ai.
Labels: ကခ်င္ဘာသာ, ကခ်င္ျပည္နယ္သတင္း
Subscribe to: Post Comments (Atom)


text:
Mali, Nmai hka madim hpe lai wa sai 2011 ning Myen Mung Gumsan Magam U Tieng Sien Lakhtak hta Mung masha ni laja lana ninghkap ai majaw dawm jahkring da ai rai nna du na October shata (1) ya shani Tang Hpre mare kaw Mali, Nmai hka madim dawm jahkring ai (7) ning hpring akyu hpyi hpawng lamang galaw sa wa na re majaw Nu Wa Mungchying sha ni yawng sa du shanglawm na matu lamang shabyin shatai komiti ni saw shaga da ma ai re hpe chye lu ai.
Hka madim masing a majaw htawt sit hkawm ra mat ai Mali Yang hte Tang Hpre buga masha ni kawn ya ten tam lu tam sha lam ni yakhkak jam jau nga ai ai re hte Myen Mung Asuya hte Miwa company ni kaw nna htawt sit ra mat ai mare masha ni hpe gaw gap da ya ai hpunpyen nta ni mung hpunpyen hkalung hte gaw gap da ya ai re majaw tsam mat ai hte marang mung gayun ai lam Nhkum Ja Hkawn tsun shana wa ai.
Miwa company ni kawn htawt sit ra mat ai mare masha ni hpe ya aten hka madim bai lu galaw na matu asawng zinlum hkawm nga ma ai raitim ndai hka madim hpe tsep kawp dawm jahkring kau lu hkra Mung shawa ni matut ninghkap sa wa na re nga nna ginra masha ni tsun nga ma ai re hpe chye lu ai.


text:
May 3,2014 ya shani 7:00am ten ram hta Manmaw Myo Thit, Kung Law de na Myen tai hpyen Modo (11) hta hpyen n-gun (150) ram Htaw nna Manmaw de lai yu wa sai lam shiga na chye lu ai. Lahta Sam Mung KIA Masat (4) Dap Ba de n-gun jat na matu re lam na chye lu ai.
May 3,2014 ya shani manap 4:30am ten ram hta Lahta Sam Mung Muse makawu (105) Mile kaw nna Myen tai hpyenla hpring hpring htaw ai Modo (2) Mung Baw maga de lai lung wa sai lam shiga na chye lu ai.
May 3,2014 ya shani hta shana de daw 4:50pm ten ram hta Lahta Sam Mung KIA Masat (4) Dap Ba ginra Mung Baw Shwi Zin Wan Bum maga hku nna Myen asuya dap hpyen gasat Jet nbungli (1) bai pyen lung wa nna KIA Dap Dung (36, 38) ginra ni de wa pyen gayin du nna bai n'htang yu mat wa sai lam shiga na chye lu ai.
May 3, 2014 ya shani 10:30am ten ram hta KIA Masat (3) Dap Ba npu Dap Dung (27) ginra Man Wing kaw nga ai Myen Dap Nu (88) npu na hpyen hpung n-gun (50) daram gaw Lagat Yang Hpyen Yen dabang de du shang wa nna (1) Salang Hpau Yam Yaw, (2) Salang Sum Hka Brang Htoi, (3) Salang Lahtaw La Tawng, (4) Salang Maji Bawk Naw, (5) Salang Hpau Jung Mayam Naw Mai, (6) Salang maru La Awng, (7) Salang Wa Je Tu Mai, (8) Salang Shadau Gam, (9) Sahadang Shadau Naw Grawng, (10) Salang Maji Gam, (11) Salang Nhkum La Mai, (12) Salang Ahwang, (13) Salang Kun Hum, (14) Hpung Tau Zinghtung Hka Htung, ndai hpyen yen mung masha ni hpe 11:30am ten ram hta Man Wing de woi mat wa sai lam shiga na chye lu ai.Hpa majaw woi mat wa ai hpe tup hkrak nchye lu tim Lahta Sam Mung KIA Masat (4) Dap Ba ginra de hpyen n-gun jat sa wa ai lam kaw KIA ni nhkap gap na matu mung masha ni hpe ninggang shatai na matu rai na re nga nna KIA salang langai tsun shana wa ai.
May 2, 2014 ya shani 7:00am ten ram hta Manmaw Ginwang Zin Lum Ninghtawn Byeng Wai kaw nna Myen tai hpyen ni gunra (36) hte Yaw Yung de malu masha ration htaw lahka nga ai lam shiga na chye lu ai.
========
MYEN ASUYA DAP NI MUNG MASHA MARE NI DE SINANT KABA MAJOI GAP SHARU BUN
May 2, 2014 ya shani 8:00am ten ram hta KIA Masat (4) Dap Ba npu Dap Dung (36) ginra Win Seng Hka Nam mare kaw nna Myen asuya dap ni 120mm Laknak kaba hte Hkum Shawng Hkyet de (3) lang, Loi Dang de (3) lang, Hu Chyi mare baw de (3) lang gap shru bun ai lam shiga na chye lu ai. Bai, 9:00am ten ram hta mung Mung Ya mahkrai makau myen dap ni 120mm laknak kaba hte Man Hpa de (1) lang, Loi Je de (1) lang Wa Mu maga de (1) lang gap bun ai lam shiga na chye lu ai.
Ya na zawn myen asuya dap ni gaw mung masha ni nga ai mare ni de hkrup mara laknak kaba ni gap shru bun nga ai gaw KIA ni hpe hkrit ai majaw mung rai na re nga nna buga masha ni tsun kajai nga ma ai.
Ya na zawn lahta Sam Mung KIA hte TNLA Balawng dap ni hpe Myen asuya dap ni n-gun kaba hte ma ja htim gasat wa ai lam gaw Miwa Asuya garum Hpyi ai majaw re nga nna Miwa mung shiga lawk kawn chye lu ai, Lahta Sam Mung hku nna lai wa na rai nga ai Nhprang Wan Nsa "natural gas" Dumlawng "Pipe Line" shim lam a matu re lam shiga na chye lu ai. Ndai Majan a matu Miwa Asuya mung Myen asuya dap ni hpe Laknak manu mana htaw ya sai re lam shiga matut na chye lu ai.


text:
Friday, September 2, 2016
COLUMBAN KAIJI HKA LI HTE GRACY ZAR YAN A HKUNGRAN POI
Columban Kaiji Hka Li (Columban Ah Li) hte Gracy Zar yan a Hkristan Kun Dinghku de, Hkungran Scrament la ai poi lamang hpe Auguest (28) ya shani awngdang ai hte galaw la lu sai. Ndai Hkungran Poi lamang hta Hkungran Misa hkungga sa du nawng ya lai wa sai Wa Jau ni marai (6) hpe ndang tsun hkra chyeju dum ai.
Hkungran Poi awngdang la lu na matu lam amyu myu hku karum shingtau la lai wa sai, KCCT hpung masha ni, Dallas Kaya Community ni hte machying jinghku ni, manaw manang ni yawng hpe Kaiji dum nta masha ni kawn na chying wa chyeju dum dat ga ai.
No comments:
Subscribe to: Post Comments (Atom)


text:
27 November, 2009
Bungli bai galaw sa na!
November 27 ya, 2009
Hkying hkum mi Kilometer 40 ram speed hte hkawm taw ai mawdaw hpe break kabye na jahkring kau dat ai hpang, kalang ta Kilometer 40 speed bai n lu ai zawn ...
Ngai mung myit ni shaw-shi-shap mat ti na 3 ya daram gaw bri bri bra bra rai mat ni ai.
Raitim le, Jinghpaw la langai re majaw gaw madu lu ai atsam ni hte dangdi ai made galaw ra ai bungli ni grai nga taw ai. Karai Kasang mung amu bungli n galaw ai sha garen gari nga taw ai hpe hkraw na n re.
Dai majaw ...
Daina kaw na bungli ni atsawm bai galaw sa na.
Ngai shakut na!
Hkying hkum mi Kilometer 40 ram speed hte hkawm taw ai mawdaw hpe break kabye na jahkring kau dat ai hpang, kalang ta Kilometer 40 speed bai n lu ai zawn ...
Ngai mung myit ni shaw-shi-shap mat ti na 3 ya daram gaw bri bri bra bra rai mat ni ai.
Raitim le, Jinghpaw la langai re majaw gaw madu lu ai atsam ni hte dangdi ai made galaw ra ai bungli ni grai nga taw ai. Karai Kasang mung amu bungli n galaw ai sha garen gari nga taw ai hpe hkraw na n re.
Dai majaw ...
Daina kaw na bungli ni atsawm bai galaw sa na.
Ngai shakut na!
Posted by Nbwi Sam at Friday, November 27, 2009 0 comments
Labels: nbwisam
19 November, 2009
Prat nnan a Yu Li Hku, Maigan Buhtawt Masha ni hte Jinghpaw Mung ... Daw Masum
November 19 ya, 2009
Aten gaw 2001 ning ...
Jialing, Laujia, Kenbo, Hero Anbo, Handa, Loncin ngu ai amying shingteng ni law la ai Miwa sengke ni lai jawng taw ai hpe mau yu let Kan Char (Gurkha mying) langai mau yu ngai ai. Dai hte rau shadaw hta shamyet tawn da ai Wuyang lagaw leng 2 hpe mung marit maroi yu dat ai.
Ya shi lagaw leng gram seng makau hta gaw "Awng Kyaw" ngu ai mying hte sengke gram seng langai hpe lawu ga na shabrang myen la langai mi sa hpaw da nga ai. Jahkring hkring wan hkut ni hte, woo wooo ngu ai jak nsen ni hpe shi myit htum taw ai na sai.
Miwa sengke ni law htam wa ai tim Myitkyina kaw na lagaw leng gram let kan bau bungli galaw sha ai ni wa sengke gram na hpe n myit dum ai zawn zawn ... N dum shami re marang kapya dat yang prut pru wa ai mahkru ni zawn sengke gram seng ni wa, Myitkyina mare kaw sha pyi ... o ra kaw langai, ndai kaw langai, le ra kaw langai law she law wa!
Dai sengke gram seng nnan ni hte rau bungli galaw manu jahpu manu mana hkyem sa ai lawu ga de na ngaw de ngaw de san ai hte myi ni gaw le le le le re, chyang mang ai nsam hte myen ni law law wa du shang wa sa hka!
Lahkawng ning na ai hpang 2003 ning hta gaw Myitkyina ting a mawdaw sengke gram ai gat lawk hpe lawu ga de na bu htawt lung wa ai myen ni tsep kawp ka-up kau dat sai rai.
Bai matut na ...
Aten gaw 2001 ning ...
Jialing, Laujia, Kenbo, Hero Anbo, Handa, Loncin ngu ai amying shingteng ni law la ai Miwa sengke ni lai jawng taw ai hpe mau yu let Kan Char (Gurkha mying) langai mau yu ngai ai. Dai hte rau shadaw hta shamyet tawn da ai Wuyang lagaw leng 2 hpe mung marit maroi yu dat ai.
Ya shi lagaw leng gram seng makau hta gaw "Awng Kyaw" ngu ai mying hte sengke gram seng langai hpe lawu ga na shabrang myen la langai mi sa hpaw da nga ai. Jahkring hkring wan hkut ni hte, woo wooo ngu ai jak nsen ni hpe shi myit htum taw ai na sai.
Miwa sengke ni law htam wa ai tim Myitkyina kaw na lagaw leng gram let kan bau bungli galaw sha ai ni wa sengke gram na hpe n myit dum ai zawn zawn ... N dum shami re marang kapya dat yang prut pru wa ai mahkru ni zawn sengke gram seng ni wa, Myitkyina mare kaw sha pyi ... o ra kaw langai, ndai kaw langai, le ra kaw langai law she law wa!
Dai sengke gram seng nnan ni hte rau bungli galaw manu jahpu manu mana hkyem sa ai lawu ga de na ngaw de ngaw de san ai hte myi ni gaw le le le le re, chyang mang ai nsam hte myen ni law law wa du shang wa sa hka!
Lahkawng ning na ai hpang 2003 ning hta gaw Myitkyina ting a mawdaw sengke gram ai gat lawk hpe lawu ga de na bu htawt lung wa ai myen ni tsep kawp ka-up kau dat sai rai.
Bai matut na ...
Posted by Nbwi Sam at Thursday, November 19, 2009 0 comments
Labels: Buga shiga, Prat chyam Jinghpaw laika
13 November, 2009
Nshung sama hte Buga shiga kadun kadaw
November 13 ya 2009
1. Aga ga... katsi wa sai .. grau grau kashung wa sai. Raitim, mung lai wa sai shaning ni zawn gaw n kashung nga ai.
2. Mi yet sha, Chiphwi Ginwang Alu tam Yungwi pinra kaw na bai du wa ai. Njang Dung nawku jawng kaw galaw ai re.
3. Hpawtde jahpawt hkying 6 hta gaw nta langai masha langai n sa n mai lawk rung kaw zup ra ai. Dai kaw masha mahkawng nhtawm jarit sin hpyen dap ni du sa wa ai hpe hkap tau ai lamang galaw na re. Shara gaw Myitkyina mare gawknu kaw re.
4. Hpawtna de November 14 ya shana hta gaw; Nawng Nang Chyum Jawng kaw yungwi pinra kaba nga ai.
1. Aga ga... katsi wa sai .. grau grau kashung wa sai. Raitim, mung lai wa sai shaning ni zawn gaw n kashung nga ai.
2. Mi yet sha, Chiphwi Ginwang Alu tam Yungwi pinra kaw na bai du wa ai. Njang Dung nawku jawng kaw galaw ai re.
3. Hpawtde jahpawt hkying 6 hta gaw nta langai masha langai n sa n mai lawk rung kaw zup ra ai. Dai kaw masha mahkawng nhtawm jarit sin hpyen dap ni du sa wa ai hpe hkap tau ai lamang galaw na re. Shara gaw Myitkyina mare gawknu kaw re.
4. Hpawtna de November 14 ya shana hta gaw; Nawng Nang Chyum Jawng kaw yungwi pinra kaba nga ai.
Posted by Nbwi Sam at Friday, November 13, 2009 0 comments
Labels: Buga shiga
10 November, 2009
Yawn nngai...
November 10 ya 2009
Daina maga 6 PM hta sha hkyen nga ten, TV hpe hpaw yu dat yang ... yawn hpa lamang langai hpe myi chyaw mu, yu hkrup dat sai.
Ngai na matu gaw yawn hpa le. Masha yawng yawng na matu gaw yawn hpa rai yang she rai na re.
Dai gaw, NDA(K) ngu ai laknak lang ai Wunpawng wuhpung gaw ga jarit sin hpyen dap hkrang tara shang galai mat ai lam shapoi taw ai majaw re.
Dai majaw, yawn nngai ...
Daina maga 6 PM hta sha hkyen nga ten, TV hpe hpaw yu dat yang ... yawn hpa lamang langai hpe myi chyaw mu, yu hkrup dat sai.
Ngai na matu gaw yawn hpa le. Masha yawng yawng na matu gaw yawn hpa rai yang she rai na re.
Dai gaw, NDA(K) ngu ai laknak lang ai Wunpawng wuhpung gaw ga jarit sin hpyen dap hkrang tara shang galai mat ai lam shapoi taw ai majaw re.
Dai majaw, yawn nngai ...
Posted by Nbwi Sam at Tuesday, November 10, 2009 1 comments
Labels: Buga shiga
09 November, 2009
Blog bai lu ka sa na ngu myit mada ai.
November 9 ya 2009
Blog ni atsawm bai lu ka sa na ngu myit mada ai.
Ya hte tawng marang e gaw Connection a majaw hte, shana yuptung hte jahpawt jau jau rai jang gaw kaja tim, laga aten ni hta gaw n kaja nga ai.
Ya gaw, Hkau Kachinbee jaw da ai hkringdat ni a majaw blog hpe atsawm bai lu ka sa na re.
Hkau Kachinbee hpe chyeju kaba sai. :D
Blog ni atsawm bai lu ka sa na ngu myit mada ai.
Ya hte tawng marang e gaw Connection a majaw hte, shana yuptung hte jahpawt jau jau rai jang gaw kaja tim, laga aten ni hta gaw n kaja nga ai.
Ya gaw, Hkau Kachinbee jaw da ai hkringdat ni a majaw blog hpe atsawm bai lu ka sa na re.
Hkau Kachinbee hpe chyeju kaba sai. :D
Posted by Nbwi Sam at Monday, November 09, 2009 0 comments
Labels: o ... ra .... le ... ra
04 November, 2009
Amyu Maka Kayau Mabyin hte Jinghpaw Wunpawng Ramma ni a Shawnglam
November 4 ya, 2009
Ndai laika gaw manang langai mi ngai hpe hti na matu sa ya ai laika re. Ngai mung, hti yu ngut nhtawm masha law law hpe mung hti shangun mayu ai myit a majaw, shi hpe ahkang hpyi na mara da ai re.
Laika ka ai wa a mying hpe gaw, shi a ahkang lu jang she tsun dan sa na re.
Amyu Maka Kayau Mabyin hte Jinghpaw Wunpawng Ramma ni a Shawnglam
Transnationalization and the Future of Kachin Youth
November 3, 2009
Ga Nhpaw | Introduction
Jinghpaw Wunpawng myu ni yawng gumhpawn dat yang masha n-gun 1.5 million (wan mi chyen) daram she rai na re. Loi mi jan yang jan na. Dai wan mi jan gaw gumgai dingla, mahkawn shabrang, ma ni yawng gumhpawn da ai re. Mahkawn shabrang hkrai rai jang kade mi n nga sai. Ndai zawn rai nga ai kata kaw Jinghpaw mung hpe kau da nna maigan mung ga de bungli galaw sa ai ni, asylum (machyu shara) hpyi shawk nga ai ni, dinghku jahkrat nna sa nga mat ai ramma ni law law rai nga ai. Grau nna madung tawn mayu ai wuhpung (target groups) gaw maigan de sa nga mat sai ni hte sa nga mat hkyen ai ramma ni re. Shara langai kaw nna shara langai – ru di ru hpang shara kaw nna kaga shara nnan – de htawt nga mat wa ai hpang gaw lam amyu myu hku nna du ai shara hta htuk manu hkra nga pra sa wa ra na lam sha nga nga sai.
Dai zawn rai du mat wa ai hpang mai byin wa ai lam masum nga ai. Dai ni gaw: kata de du hkra kayau bang mat wa ai lam (Assimilation), nbung ai shada hpawng chyawm nga ai lam (Ethnic Pluralization) hte Amyu maka kayau mabyin (Transnationalization) ni mai byin wa nga ai. Ndai lam ni gaw anhte kaw sha n rai, kaga maigan mungdan hkan na amyu masha ni hta e maigan du shawng na pang, hpang pang ni (First & second generation) hta e grau nna byin ai lam ni re.
Masat Maka | Identity
Lahta e tsun lai wa sai byin mai ai mabyin masum hta shawng nnan na hpan hta lawm mat jang gaw anhte a masat maka (Identity) gaw "Jinghpaw Wunpawng" kaw nna tinang du ai shara kaw na masha ni a masat maka de tsa lam shadang tup byaw bang mat wa na re (Acculturation). Masha ni a nga sat nga sa, kyang lai len, amyu htunghking maka kata de tsim shang mat wa na hpe tsun mayu ai. Ndai lam hku hkan mat wa ai ni law law re.
Lahkawng ngu na hpan hta lawm mat wa jang gaw du shajang ai mungdan kata e nga nna, nga ai shara masha wuhpung wuhpawng kata e tinang a hkan sa ai htung lai len ni hpe hkan sa shatup ai hku nga pra ai lam byin na re. Dai gaw tinang a htung lai len ni hpe shamat kau gaw n mai ai ngu nna hkan shatup ai (cultural retention) lam rai nga ai. Ndai lam hpe mung maigan nga Jinghpaw Wunpawng ramma ni hta mu mada lu ai.
Masum ngu na hpan hta lawm mat wa jang gaw, sa nga ai shara a htung, lai len ni hpe mung hkan nang hkan sa nna, tinang a lai hpe mung hkan sa let, du ai shara hta htuk manu ai hku nga let maka kayau mat wa ai lam byin wa ai. Dai hpang pru wa na mahtai gaw kayau mat ai masat maka (mixed itendities) rai nga ai. Shanhte a masat maka gaw shara langai kaw sha, hkang da ai lam n rai ai sha, shanhte a masat maka shanhte nan ningnan bai gaw gap la ai (Transnational syncretism) maga de rai wa nga ai. Matut nna ndai Transnationalization hta maigan de du nga sai ni shanhte a masat maka hpe gara hku gyin la ai ngu ai hpe yu yu ga. Yu maram sawn shachyaw la lu ai hpe tang madun na re.
Masat Maka Shachyaw | Identity Formation
Transnationalization hta lawm nga sai ramma ni shanhte a masat maka hpe shachyaw la ai hta shawng ningnan mu mada lu ai gaw Hkam sha lam (Emotional connection) re. Shanhte a myit hta e shanhte gaw Jinghpaw Wunpawng buga masha re ngu tim, shanhte nga ai maigan mung masha mung rai nga ai hpe shanhte hkam sha na re. Dai majaw lam lahkawng hku na mai myit ai gaw; galai shai nga ai shangwang hte wuhpawng zinghkri hta hkan nna, shanhte a masat maka mung shai wa nga ai. Matut nna, shanhte a hkam sha lam, nga pra masa, hkam la ai lam ni hpe mung, masat maka langai hte sha n lu hkrang shapraw dan lu nga ai. Ga shadawn: America kaw shaning 10 ning nga sai Jinghpaw Wunpawng ramma langai a kyang lai len, hkam la ai lam, hkan nang hkan sa ai lam ni hpe Jinghpaw Wunpawng Masat Maka hte lu hkrang shapraw dan lu na kun?"Ngai" gaw ndai rai nga nngai, ngu nna, amyu masat maka langai hpe lata na matu yak mat nga ai. Ra ai hta hkan nna hkam sha ai lam gaw "ndai mung re, htaw ra mung re" ngu ai maga de she yawng wa sai re. Dai majaw shanhte a myit masin hta shara langai mi hte gyit hkang da ai lam n nga ai sha, shanhte hpa baw re ngu ai masat maka hpe lu shapraw na matu, shara lahkawng hta lawm ai hku hkam sha nga ma ai. Ndai lam gaw maigan nga ramma ni a htingkyeng masat maka (self-identity) hpe shapraw dan ai hkam sha lam rai nga ai.
Lahkawng ngu na masat maka hkrang shapraw ya ai gaw Bu hpun sumraw lam (Fashion & Clothing) rai nga ai. Bu hpun sumraw ai lam gaw hpa baw amyu gaw hpa baw re ngu ai hpe madun dan nga ai. Jinghpaw Wunpawng re, Jinghpaw Wunpawng hte naw seng nga ai ngu ai hpe madun lu hkra bu hpun sumraw ai lam hta gyin shalat let bu hpun na re. Raitim, maga mi hta tinang nga ai maigan masha shangwang a bu hpun mawn sumli ai hta mung shang lawm mat wa ai hpe mu lu nga ai. Ga shadawn: Jinghpaw Wunpawng maka lawm ai maigan hking rai yang mung rai na. Ndai hku bu hpun ai a marang e, shanhte ni gaw shara lahkawng a jarit hpe gang kayep kau ai hte bung nga ai. Nga shara hta hkan nna maigan bu hpun sumli ai zawn, ngai Jinghpaw Wunpawng naw re ngu ai hpe mung bu hpum sumraw ai lam hte sha madun dan nga ai. Hpa hpun ai ngu ai gaw nau n hkyak nga ai; raitim, ndai zawn shanhte gyin shalat la ai bu hpun sumraw lam ni gaw, ndai masha ni Jinghpaw re lam hpe madun ai zawn, maigan nga masha re lam hpe mung htawng madun nga ai.
Masum ngu na hta mu mada lu ai majaw mahpang gaw shanhte a shara lahkawng hta myit manoi ai lam (Multiple Allegiances) rai nga ai. Lahta na lam langai hta madun sai hte maren shanhte a hkam sha ai lam hta shanhte gaw shara lahkawng hte seng ai ni: npawt ru di gaw Jinghpaw Wunpawng buga rai tim, nga ai shara gaw maigam ginra rai nga ai – ngu nna hkam sha ma ai hpe mu lu sai. Dai hta mahta nna sawn shachyaw la mai ai gaw, shanhte gaw Jinghpaw buga hpe naw myit manoi ai lam rai nga ai. Maga mi de yu dat yang mung, shanhte nga nga ai maigan buga mungdan gaw shanhte hpe shim lam, shanhte a sak hkrung lam, hpaga lam, hpaji lam – dai mai kaja ai lam ni – jaw ai shara rai nga ai. Hpa majaw myit n manoi na law? Maigan buga mungdan hta nga nga tim, shanhte a hkri dun myit (sense of connection) hte ru di myit (sense of lineage) gaw shanhte a dai daw buga hta naw dun nga ai lam hpe mu lu nga ai. Ndai zawn shara lahkawng hta myit manoi ai lam mung maigan nga ramma ni a masat maka hpe hkrang shapraw ai lam langai rai nga ai.
Lahta na majaw mahpang lam ni a majaw maigan nga Jinghpaw Wunpawng ramma ni a htingkyeng masat maka (self-identity) gaw nta buga sin nga ai ramma ni a hte shai mat nga sai.
Dingdaw ai lam | Comparison
Ndai shara hta Jinghpaw Wunpawng ramma hpan lahkawng pru wa sai: Maigan Ramma hte Buga Ramma rai na re. Buga mungdan kata na ramma ni a masat maka gaw gara hku? Nga sat nga sa madang gaw nau wa n shai na re; Globalization a majaw rai na sai. Buga kata na ramma ni a masat maka mung galai shai wa ai (identity-shift) hpe mu mada lu ai. Dai ni jai lang taw nga ai sumtsan sat phone, internet, email hte pyen li hkrun lam ni a majaw buga nga ramma ni hta mung shawoi na hta jan lai wa ai hpe mu mada lu ai.
Bu hpun sumraw ai lam gaw gara maga yawng wa nga ai lam (Fashion Trends), Hpaji masa lam (Educational Trends), Ladat hpaji masa (Technological Trends) hte kaga mungkan hta byin taw nga ai masa lam ma hkra hpe jahkring mi na laman lu hkan shachyut taw nga sai re. Masha maigan de gara hku nga ai hpe sumla hte yu na kun (sh) masha nan sa du yu na kun? Grai loi ai aten re. Dai majaw, buga nga ramma ni a masat maka mung shawoi na hte shai wa ai lam nga ai hku re. Dai majaw, maigan du ramma ni a masat maka hkrang shapraw ya ai lam lahkawng ngu na hpe buga kata e mung mai mu mada ai hku re. Raitim, n bung ai ningmu hku nna sa wa ai hpe mu lu ai. Ga shadawn: Buga mungdan kata e Jinghpaw Wunpawng bu hpun lam hpe htuk ai hku gyin shalat hpun ai gaw htunghking madang shatsaw ai lam (cultural evolution) sha rai nga ai.
Ndai zawn buga mungdan kata na ramma ni hta rawt jat wa ai lam ni hpe lam shagu hta mu mada lu tim, maigan nga ramma ni hte n bung ai ningmu (perspectives) hku nna she rawt jat wa ai hpe mu mada lu ai re. Tsun mayu ai gaw n bung ai masat maka (different identities) ni hte she rau madang tsaw wa ai hpe mu mada lu ai.
Wuhpawung Mayak | Social Dilemma
Ndai zawn masat maka n bung mat sai lam hpe mahta nna bai myit shachyaw yu yang lahkawng maga na ramma ni hta mayak ni mai mu wa ai hku re. Maka n bung sai re majaw, hkam sha ai lam (emotional connection), myit masa (state of mindset), myit manoi ai lam (sense of loyalty) ni hte myit lawm ai lam (engagement) ni hta grai shai wa na re. Maigan nga ramma ni hku nna asawng asa rai nga ai shara na masha ni a htung lai len hta n shang lawm nang mat wa tim, nga nga sai, byin nga sai masa hta hkan nna tinang a masat maka hpe gyin shalat la ra sai re majaw, dai nga ai shinggyim wuhpawng hta hkan nna she myit mang hkam sha ai lam, myit manoi ai lam, myit lawm ai lam ni shai wa sai re.
Hpa majaw ndai lam ni hpe alun a ta nga jang, lani mi hta ndai shara lahkawng na ramma ni amu magam langai jawm gunhpai ra wa ai aten (for the common interests) nga wa na re. Dai hta grau kaba ai myit mada lam gaw lani mi mungdan pyaw wa ai aten hta maigan nga Jinghpaw Wunpawng myu sha ni tinang a buga ginra de bai n htang wa na hpe myit mada ai lam re. Dai re majaw, ndai laika ngau hta Ramma ngu ai ga si hpe lang da tim, pang yawng hte seng ai lam re. Maigan kaw shangai nna kaba wa ai ma pang ni hte grau nna pyi seng nga ai hpe tsun mayu ai. Myu sha lam yan magam amu jawm gunhpai wa ai ten, buga mungdan de bai nhtang wa ai ai ten hte kaga rau shabawn let jasat sa wa ai lam hta mayak ni byin pru wa mai nga ai. Dai mayak ni gaw dai n bung mat ai lam ni hpe gara hku shabung jahkrup lu na ngu ai (Resolution to identity-differences) hte, bai nhtang wa ai ni hpe buga kata na ni shara jaw ya ai lam (Returners' space) rai nga ai.
Buga kata kaw nga ai ni a myit hta dai Amyu maka kayau mat ai (Transnationalization) a majaw n bung mat ai masat maka (identity) hpe jahpai masu let, n dum shami ginhka ai lam (Prejudices) ni chye rawng nga ai hku re. Ga shadwn: Shinggan nga mat ai ni a buga a matu, myu sha lam yan a matu prat tup myit lawm lai mat wa ai lam (self-engagement) ni gaw buga mungdan kata kaw nga ai ni a daram tang n du na re ngu ai lam ni hpe tsun mayu ai.
Ga Hpungdim | Conclusion
Lahta e maigan de lam amyu myu hku du nna nga mat ai ni a mabyin hpe hpan masum hku garan nna bawngban sai. Dai hta grau nna mai byin ai lam gaw amyu maka kayau ai lam (Transnationalization) re. Dai hta anhte Jinghpaw Wunpawng ramma ni gara hku shanhte a masat maka (Identity) hpe shachyaw nga ai ngu ai hpe tsun nna buga mungdan ramma ni hta mung n bung ai masat maka hte rau rawt jat wa ai lam hpe madun sai. Hpang jahtum myit yu ai zawn du wa na ten hta Jinghpaw Wunpawng ramma ni a lapran masat maka n bung hkat ai hpe jahpai let, myu sha lam yan jasat sa wa ai ten hta n ram hkat na hpe wuhpawng mayak langai hku nna mu mada lu nga ai. Dai majaw ndai lam hpe shinggan e nga ai ramma ni hte kata e nga ai ramma ni myit yu dinglun yu let du na ra ai ten hta kaja jaw ai hku htingram jahkrup sa wa lu na matu hpaw alun dat ai lam rai sai.
© MJ
Ndai laika gaw manang langai mi ngai hpe hti na matu sa ya ai laika re. Ngai mung, hti yu ngut nhtawm masha law law hpe mung hti shangun mayu ai myit a majaw, shi hpe ahkang hpyi na mara da ai re.
Laika ka ai wa a mying hpe gaw, shi a ahkang lu jang she tsun dan sa na re.
Amyu Maka Kayau Mabyin hte Jinghpaw Wunpawng Ramma ni a Shawnglam
Transnationalization and the Future of Kachin Youth
November 3, 2009
Ga Nhpaw | Introduction
Jinghpaw Wunpawng myu ni yawng gumhpawn dat yang masha n-gun 1.5 million (wan mi chyen) daram she rai na re. Loi mi jan yang jan na. Dai wan mi jan gaw gumgai dingla, mahkawn shabrang, ma ni yawng gumhpawn da ai re. Mahkawn shabrang hkrai rai jang kade mi n nga sai. Ndai zawn rai nga ai kata kaw Jinghpaw mung hpe kau da nna maigan mung ga de bungli galaw sa ai ni, asylum (machyu shara) hpyi shawk nga ai ni, dinghku jahkrat nna sa nga mat ai ramma ni law law rai nga ai. Grau nna madung tawn mayu ai wuhpung (target groups) gaw maigan de sa nga mat sai ni hte sa nga mat hkyen ai ramma ni re. Shara langai kaw nna shara langai – ru di ru hpang shara kaw nna kaga shara nnan – de htawt nga mat wa ai hpang gaw lam amyu myu hku nna du ai shara hta htuk manu hkra nga pra sa wa ra na lam sha nga nga sai.
Dai zawn rai du mat wa ai hpang mai byin wa ai lam masum nga ai. Dai ni gaw: kata de du hkra kayau bang mat wa ai lam (Assimilation), nbung ai shada hpawng chyawm nga ai lam (Ethnic Pluralization) hte Amyu maka kayau mabyin (Transnationalization) ni mai byin wa nga ai. Ndai lam ni gaw anhte kaw sha n rai, kaga maigan mungdan hkan na amyu masha ni hta e maigan du shawng na pang, hpang pang ni (First & second generation) hta e grau nna byin ai lam ni re.
Masat Maka | Identity
Lahta e tsun lai wa sai byin mai ai mabyin masum hta shawng nnan na hpan hta lawm mat jang gaw anhte a masat maka (Identity) gaw "Jinghpaw Wunpawng" kaw nna tinang du ai shara kaw na masha ni a masat maka de tsa lam shadang tup byaw bang mat wa na re (Acculturation). Masha ni a nga sat nga sa, kyang lai len, amyu htunghking maka kata de tsim shang mat wa na hpe tsun mayu ai. Ndai lam hku hkan mat wa ai ni law law re.
Lahkawng ngu na hpan hta lawm mat wa jang gaw du shajang ai mungdan kata e nga nna, nga ai shara masha wuhpung wuhpawng kata e tinang a hkan sa ai htung lai len ni hpe hkan sa shatup ai hku nga pra ai lam byin na re. Dai gaw tinang a htung lai len ni hpe shamat kau gaw n mai ai ngu nna hkan shatup ai (cultural retention) lam rai nga ai. Ndai lam hpe mung maigan nga Jinghpaw Wunpawng ramma ni hta mu mada lu ai.
Masum ngu na hpan hta lawm mat wa jang gaw, sa nga ai shara a htung, lai len ni hpe mung hkan nang hkan sa nna, tinang a lai hpe mung hkan sa let, du ai shara hta htuk manu ai hku nga let maka kayau mat wa ai lam byin wa ai. Dai hpang pru wa na mahtai gaw kayau mat ai masat maka (mixed itendities) rai nga ai. Shanhte a masat maka gaw shara langai kaw sha, hkang da ai lam n rai ai sha, shanhte a masat maka shanhte nan ningnan bai gaw gap la ai (Transnational syncretism) maga de rai wa nga ai. Matut nna ndai Transnationalization hta maigan de du nga sai ni shanhte a masat maka hpe gara hku gyin la ai ngu ai hpe yu yu ga. Yu maram sawn shachyaw la lu ai hpe tang madun na re.
Masat Maka Shachyaw | Identity Formation
Transnationalization hta lawm nga sai ramma ni shanhte a masat maka hpe shachyaw la ai hta shawng ningnan mu mada lu ai gaw Hkam sha lam (Emotional connection) re. Shanhte a myit hta e shanhte gaw Jinghpaw Wunpawng buga masha re ngu tim, shanhte nga ai maigan mung masha mung rai nga ai hpe shanhte hkam sha na re. Dai majaw lam lahkawng hku na mai myit ai gaw; galai shai nga ai shangwang hte wuhpawng zinghkri hta hkan nna, shanhte a masat maka mung shai wa nga ai. Matut nna, shanhte a hkam sha lam, nga pra masa, hkam la ai lam ni hpe mung, masat maka langai hte sha n lu hkrang shapraw dan lu nga ai. Ga shadawn: America kaw shaning 10 ning nga sai Jinghpaw Wunpawng ramma langai a kyang lai len, hkam la ai lam, hkan nang hkan sa ai lam ni hpe Jinghpaw Wunpawng Masat Maka hte lu hkrang shapraw dan lu na kun?"Ngai" gaw ndai rai nga nngai, ngu nna, amyu masat maka langai hpe lata na matu yak mat nga ai. Ra ai hta hkan nna hkam sha ai lam gaw "ndai mung re, htaw ra mung re" ngu ai maga de she yawng wa sai re. Dai majaw shanhte a myit masin hta shara langai mi hte gyit hkang da ai lam n nga ai sha, shanhte hpa baw re ngu ai masat maka hpe lu shapraw na matu, shara lahkawng hta lawm ai hku hkam sha nga ma ai. Ndai lam gaw maigan nga ramma ni a htingkyeng masat maka (self-identity) hpe shapraw dan ai hkam sha lam rai nga ai.
Lahkawng ngu na masat maka hkrang shapraw ya ai gaw Bu hpun sumraw lam (Fashion & Clothing) rai nga ai. Bu hpun sumraw ai lam gaw hpa baw amyu gaw hpa baw re ngu ai hpe madun dan nga ai. Jinghpaw Wunpawng re, Jinghpaw Wunpawng hte naw seng nga ai ngu ai hpe madun lu hkra bu hpun sumraw ai lam hta gyin shalat let bu hpun na re. Raitim, maga mi hta tinang nga ai maigan masha shangwang a bu hpun mawn sumli ai hta mung shang lawm mat wa ai hpe mu lu nga ai. Ga shadawn: Jinghpaw Wunpawng maka lawm ai maigan hking rai yang mung rai na. Ndai hku bu hpun ai a marang e, shanhte ni gaw shara lahkawng a jarit hpe gang kayep kau ai hte bung nga ai. Nga shara hta hkan nna maigan bu hpun sumli ai zawn, ngai Jinghpaw Wunpawng naw re ngu ai hpe mung bu hpum sumraw ai lam hte sha madun dan nga ai. Hpa hpun ai ngu ai gaw nau n hkyak nga ai; raitim, ndai zawn shanhte gyin shalat la ai bu hpun sumraw lam ni gaw, ndai masha ni Jinghpaw re lam hpe madun ai zawn, maigan nga masha re lam hpe mung htawng madun nga ai.
Masum ngu na hta mu mada lu ai majaw mahpang gaw shanhte a shara lahkawng hta myit manoi ai lam (Multiple Allegiances) rai nga ai. Lahta na lam langai hta madun sai hte maren shanhte a hkam sha ai lam hta shanhte gaw shara lahkawng hte seng ai ni: npawt ru di gaw Jinghpaw Wunpawng buga rai tim, nga ai shara gaw maigam ginra rai nga ai – ngu nna hkam sha ma ai hpe mu lu sai. Dai hta mahta nna sawn shachyaw la mai ai gaw, shanhte gaw Jinghpaw buga hpe naw myit manoi ai lam rai nga ai. Maga mi de yu dat yang mung, shanhte nga nga ai maigan buga mungdan gaw shanhte hpe shim lam, shanhte a sak hkrung lam, hpaga lam, hpaji lam – dai mai kaja ai lam ni – jaw ai shara rai nga ai. Hpa majaw myit n manoi na law? Maigan buga mungdan hta nga nga tim, shanhte a hkri dun myit (sense of connection) hte ru di myit (sense of lineage) gaw shanhte a dai daw buga hta naw dun nga ai lam hpe mu lu nga ai. Ndai zawn shara lahkawng hta myit manoi ai lam mung maigan nga ramma ni a masat maka hpe hkrang shapraw ai lam langai rai nga ai.
Lahta na majaw mahpang lam ni a majaw maigan nga Jinghpaw Wunpawng ramma ni a htingkyeng masat maka (self-identity) gaw nta buga sin nga ai ramma ni a hte shai mat nga sai.
Dingdaw ai lam | Comparison
Ndai shara hta Jinghpaw Wunpawng ramma hpan lahkawng pru wa sai: Maigan Ramma hte Buga Ramma rai na re. Buga mungdan kata na ramma ni a masat maka gaw gara hku? Nga sat nga sa madang gaw nau wa n shai na re; Globalization a majaw rai na sai. Buga kata na ramma ni a masat maka mung galai shai wa ai (identity-shift) hpe mu mada lu ai. Dai ni jai lang taw nga ai sumtsan sat phone, internet, email hte pyen li hkrun lam ni a majaw buga nga ramma ni hta mung shawoi na hta jan lai wa ai hpe mu mada lu ai.
Bu hpun sumraw ai lam gaw gara maga yawng wa nga ai lam (Fashion Trends), Hpaji masa lam (Educational Trends), Ladat hpaji masa (Technological Trends) hte kaga mungkan hta byin taw nga ai masa lam ma hkra hpe jahkring mi na laman lu hkan shachyut taw nga sai re. Masha maigan de gara hku nga ai hpe sumla hte yu na kun (sh) masha nan sa du yu na kun? Grai loi ai aten re. Dai majaw, buga nga ramma ni a masat maka mung shawoi na hte shai wa ai lam nga ai hku re. Dai majaw, maigan du ramma ni a masat maka hkrang shapraw ya ai lam lahkawng ngu na hpe buga kata e mung mai mu mada ai hku re. Raitim, n bung ai ningmu hku nna sa wa ai hpe mu lu ai. Ga shadawn: Buga mungdan kata e Jinghpaw Wunpawng bu hpun lam hpe htuk ai hku gyin shalat hpun ai gaw htunghking madang shatsaw ai lam (cultural evolution) sha rai nga ai.
Ndai zawn buga mungdan kata na ramma ni hta rawt jat wa ai lam ni hpe lam shagu hta mu mada lu tim, maigan nga ramma ni hte n bung ai ningmu (perspectives) hku nna she rawt jat wa ai hpe mu mada lu ai re. Tsun mayu ai gaw n bung ai masat maka (different identities) ni hte she rau madang tsaw wa ai hpe mu mada lu ai.
Wuhpawung Mayak | Social Dilemma
Ndai zawn masat maka n bung mat sai lam hpe mahta nna bai myit shachyaw yu yang lahkawng maga na ramma ni hta mayak ni mai mu wa ai hku re. Maka n bung sai re majaw, hkam sha ai lam (emotional connection), myit masa (state of mindset), myit manoi ai lam (sense of loyalty) ni hte myit lawm ai lam (engagement) ni hta grai shai wa na re. Maigan nga ramma ni hku nna asawng asa rai nga ai shara na masha ni a htung lai len hta n shang lawm nang mat wa tim, nga nga sai, byin nga sai masa hta hkan nna tinang a masat maka hpe gyin shalat la ra sai re majaw, dai nga ai shinggyim wuhpawng hta hkan nna she myit mang hkam sha ai lam, myit manoi ai lam, myit lawm ai lam ni shai wa sai re.
Hpa majaw ndai lam ni hpe alun a ta nga jang, lani mi hta ndai shara lahkawng na ramma ni amu magam langai jawm gunhpai ra wa ai aten (for the common interests) nga wa na re. Dai hta grau kaba ai myit mada lam gaw lani mi mungdan pyaw wa ai aten hta maigan nga Jinghpaw Wunpawng myu sha ni tinang a buga ginra de bai n htang wa na hpe myit mada ai lam re. Dai re majaw, ndai laika ngau hta Ramma ngu ai ga si hpe lang da tim, pang yawng hte seng ai lam re. Maigan kaw shangai nna kaba wa ai ma pang ni hte grau nna pyi seng nga ai hpe tsun mayu ai. Myu sha lam yan magam amu jawm gunhpai wa ai ten, buga mungdan de bai nhtang wa ai ai ten hte kaga rau shabawn let jasat sa wa ai lam hta mayak ni byin pru wa mai nga ai. Dai mayak ni gaw dai n bung mat ai lam ni hpe gara hku shabung jahkrup lu na ngu ai (Resolution to identity-differences) hte, bai nhtang wa ai ni hpe buga kata na ni shara jaw ya ai lam (Returners' space) rai nga ai.
Buga kata kaw nga ai ni a myit hta dai Amyu maka kayau mat ai (Transnationalization) a majaw n bung mat ai masat maka (identity) hpe jahpai masu let, n dum shami ginhka ai lam (Prejudices) ni chye rawng nga ai hku re. Ga shadwn: Shinggan nga mat ai ni a buga a matu, myu sha lam yan a matu prat tup myit lawm lai mat wa ai lam (self-engagement) ni gaw buga mungdan kata kaw nga ai ni a daram tang n du na re ngu ai lam ni hpe tsun mayu ai.
Ga Hpungdim | Conclusion
Lahta e maigan de lam amyu myu hku du nna nga mat ai ni a mabyin hpe hpan masum hku garan nna bawngban sai. Dai hta grau nna mai byin ai lam gaw amyu maka kayau ai lam (Transnationalization) re. Dai hta anhte Jinghpaw Wunpawng ramma ni gara hku shanhte a masat maka (Identity) hpe shachyaw nga ai ngu ai hpe tsun nna buga mungdan ramma ni hta mung n bung ai masat maka hte rau rawt jat wa ai lam hpe madun sai. Hpang jahtum myit yu ai zawn du wa na ten hta Jinghpaw Wunpawng ramma ni a lapran masat maka n bung hkat ai hpe jahpai let, myu sha lam yan jasat sa wa ai ten hta n ram hkat na hpe wuhpawng mayak langai hku nna mu mada lu nga ai. Dai majaw ndai lam hpe shinggan e nga ai ramma ni hte kata e nga ai ramma ni myit yu dinglun yu let du na ra ai ten hta kaja jaw ai hku htingram jahkrup sa wa lu na matu hpaw alun dat ai lam rai sai.
© MJ
Posted by Nbwi Sam at Wednesday, November 04, 2009 0 comments
Labels: nbwisam
02 November, 2009
Prat nnan a Yu Li Hku, Maigan Buhtawt Masha ni hte Jinghpaw Mung ... Daw lahkawng
November 2 ya, 2009
Bat langai ya (Monday)
Hkrap ngu hkrap ngoi nsen hte rau, ginsu leng (Dumsu leng) ni hte bu htawt ai masha ni gaw Hkahku mung kaw na dingdung, dingda, sinna de yawng masai.
"Nu ... kan kaw si ai"
"E ... tin e, ya jahkring rai jang lusha lu sa na re yaw ..." nga ai nsen ni, lusha hpyi ai nsen ni gaw hpun maling kata, mawdaw lam nmaw ntsa, o ra le ra shara shagu ngu na daram ngoi pru nga ai.
"Karai e, ndai kaw masha sat da ai looooo!!!" nga nsen hte sa yu yang, madu a madu jan hpe shingdu kaw na abyen sat nhtawm nai kadung kashun la ai mabyin ni byin lai sai. Sat kau ngut jang she myiman yu dat yang tinang a tsawra nja madu jan rai taw ai hpe masin n si, maroi nni hpa mu lu nga ai. (Yu Li Hku a lam ka tawn ai Kartoon laika buk kaw na...)
.............
Gumsan Awng gaw shana shagu Mali hka makau de lam hkawm hkawm re ai. Madung yaw shada ai lam gaw, Njang Kawng lawk a sinpraw de hkik hkam ai nsam hte sari sadang hte lwi nga ai Mali Hkanu makau mayan na sumwum ni hpang kaw nyim nyim nyam nyam, lim lim lam lam ngu na "Atek" tsun nga ai mahkawn shabrang ni a sumtsaw sumra lam hpe lagu lagyim ai hku hkan yu mayu ai majaw re.
Raitim, ndai laman laklai wa ai gaw Mali Hkanu makau mayan de Plastic ginsum hte Buga masha n re ai, gara kaw na re tup hkrak n chye ai, Jinghpaw ni zawn sha nsa sa ai shinggyim masha katsing ni du taw ai hpe sadi hkrup ai.
Madu hte hpa n seng ai ngu na a katsi sha yu let shi a lam hkawm ai yaw shada lam rai nga ai Njang Kawng lawk, Mali hkanu hkinggau de chyang chyang hkawm mat ai.
Bai matut na ...
Bat langai ya (Monday)
Hkrap ngu hkrap ngoi nsen hte rau, ginsu leng (Dumsu leng) ni hte bu htawt ai masha ni gaw Hkahku mung kaw na dingdung, dingda, sinna de yawng masai.
"Nu ... kan kaw si ai"
"E ... tin e, ya jahkring rai jang lusha lu sa na re yaw ..." nga ai nsen ni, lusha hpyi ai nsen ni gaw hpun maling kata, mawdaw lam nmaw ntsa, o ra le ra shara shagu ngu na daram ngoi pru nga ai.
"Karai e, ndai kaw masha sat da ai looooo!!!" nga nsen hte sa yu yang, madu a madu jan hpe shingdu kaw na abyen sat nhtawm nai kadung kashun la ai mabyin ni byin lai sai. Sat kau ngut jang she myiman yu dat yang tinang a tsawra nja madu jan rai taw ai hpe masin n si, maroi nni hpa mu lu nga ai. (Yu Li Hku a lam ka tawn ai Kartoon laika buk kaw na...)
.............
Gumsan Awng gaw shana shagu Mali hka makau de lam hkawm hkawm re ai. Madung yaw shada ai lam gaw, Njang Kawng lawk a sinpraw de hkik hkam ai nsam hte sari sadang hte lwi nga ai Mali Hkanu makau mayan na sumwum ni hpang kaw nyim nyim nyam nyam, lim lim lam lam ngu na "Atek" tsun nga ai mahkawn shabrang ni a sumtsaw sumra lam hpe lagu lagyim ai hku hkan yu mayu ai majaw re.
Raitim, ndai laman laklai wa ai gaw Mali Hkanu makau mayan de Plastic ginsum hte Buga masha n re ai, gara kaw na re tup hkrak n chye ai, Jinghpaw ni zawn sha nsa sa ai shinggyim masha katsing ni du taw ai hpe sadi hkrup ai.
Madu hte hpa n seng ai ngu na a katsi sha yu let shi a lam hkawm ai yaw shada lam rai nga ai Njang Kawng lawk, Mali hkanu hkinggau de chyang chyang hkawm mat ai.
Bai matut na ...
Posted by Nbwi Sam at Monday, November 02, 2009 0 comments
Labels: Buga shiga, Prat chyam Jinghpaw laika
Subscribe to: Posts (Atom)


text:
Maran Anan (Shawnghtawk Tsing Pan)
Kachin Relief Fund (UK) Senior Fellow and Faculty, Kachinland School of Arts and Sciences (KSAS), Humanity Institute
The renowned Kachin writer aged 68 passed away today (26 October 2016 at 3a.m.)
This brief auto-biography was written on 10 February 2016 for School Database
Pen names: Shawnghtawk Tsing Pan, Shanglawt Tsing, Manaw Myae Sein
Personal and Family Background
Htinggaw Mying: “Manam”
Kanu hte Kawa: Lahpai Bawk hte Hpt. Manam Naw
Shangai Ninghtoi: May 13, 1949
Dailup daihpang: Lamaibang Kahtawng, Sinlum Ninghtawn, Manmaw Ginwang, Gaurikrung
Kahpu kanau: Marai 9 kaw na No.3 re. Ma Kaw re. Lasha 6, Numsha 3 re.
Jawng lung hpang: 1955, NCS, Kuthkai, Dingdung Sammung
Hkalup Hkam : 1966, Manmaw Roberts Church by Rev. Maran Yaw
Dinghku shang: March 22, 1975 (Manmaw, Roberts Church by Rev. Laimaw Gam), January 26, 1980 hta ningrum ningtau Slg. Dingrin Kum Ja n nga mat ai kaw na Ma (2) hte daini du hkra, dinghku bai n de sai.
Laika hpaji atsang : B.A (History (Mandalay), B.D, Insein
Magam bungli: Jawng Sara (1972 – 1993), Hpungmagam gun (1997 – 2006)
Literature Experience
Laika hti hpang: Kuthkai, NCS, II Std: kaw na Myen hku ka ai Ma Kaji journal hpe Awa mari ya ai majaw shata shagu hti lu ai.
Laika ka hpang ai : 1972
Laika hpan: Sumrai (Jinghpaw hku)
Hpa majaw sumrai hpe madung ka ai: Jinghpaw num ni Myen sumrai buk ni hti nna hkrap ai, mani kre ma ai.
Hpa majaw Jinghpaw hku ka ai : Myen hku grau ka manu ai raitim, Jinghpaw hku ka da ai sumrai buk ni n nga ai, ngai gaw Jinghpaw re majaw Jinghpaw hku shakut ka ai.
44 ning tup ka mat wa ai laili laika ni:
Sumrai, sumroi, maumwi, labau, shagun laika, kumyai laika, ga shagawp, Video sumla hkrung hkrang shala matsun, hkrangpan sumrai.
Ka shabra sai sumrai ni : N dang matsing hkra law ai.
Video Hkrang Shala matsun ka ai hte video dem shaprawq sai:
1. Nu E Sha E
2. Nu Hkum Hkrap Sa
3. Chyahkrai Matsan
4. Ndai Mungkan Grin Nga Dingsa
5. Galoi Mi She
6. Kalang Sha Pu Ai Salum Pan
7. Salum E Hkru Ai Wan
Laika buk galaw ai lam:
1. Shawnghtawk Tsing Pan a Sumrai Kahkin Vol: I, II
2. Ja Chyum Laika Gasan Latsa Vol: I, II, III
3.Ga shagawp laika buk 1
4. KIWA, Amyu Shayi Magazin Vol: I, II, III
5. KIWA, Masha Hpaga Ninghkap Hpaji Jaw Laika buk, “Na Yang Na Ngawn Sa Yang Sa Yawn” buk 1
6. KWAT ni galaw shapraw ai Hkrangpan Sumrai Vol: 2, 3, 4
7. Ga Shagawp Gabaw 560 ka sai
Laili Laika A Majaw:
1. 1997 May-August htaq, Insein Nsin Htawng du. “Galoi Mi She” Video Sumla hkrung a majaw, htawng 20 ning (5.D, 5J ) hkrat na ningtawn e, Peace Maker ni hkrang shaw la ai.
2. 2009 October 30 hta, KIO Chariman Maran Brang Seng a labau ka Shangut ai shana, ladu lai puq bah, sai tsaw, salum nsa n lu sa wa ai hte nsa ganoi htiq mat ai. Laja lana tsi tsi hkam la ra mat ai.
3. 2011-2013, KIA hte Myen Asuya bai gasat hkat ai ten hta, laili laika the propaganda galaw, grai hkam n kaja mat ai.
Amyusha Magam Gun Ai Lam:
1. 2006-2014 du hkra, Laiza, KIWA kaw laili laika hte apnawng dawjausai.
2. 2014 September kaw na, ndai labau ka ai ten hta HI jawng kaw Jinghpaw Laika Shingni Hpaji Sharin Sara galaw nga ai.


text:
Gabu gara ai Hkrimast rai u ga ngu yawng hpe shakram dat ai .Anhte maigan mungdan hta du hkawm nga ai ni hkrismat hpe kabu gara ai hte galaw lu tim anhte a Mungdan Buga na sai daw sai chyen myu sha ni gaw ndai aten hta shani shana hkrit maja let sha sak hkrung ra ai ten mung rai nga ai law.
Mung maden myen asuya ni gaw anhte a buga de majan bai hpaw gasat wa ai gaw dai ni shata 7 de she rai mat wa sai, Ndai majan gaw galoi mi she zim mat na mung hkrak n chye lu ai. Majan a majaw duhtaw sai hkaw ai lam ni, yak hkak jam jau ai lam ni mung law nga ai, grau na gaw myen asuya hpyen la ni a shaing gyim ahkaw ahkng tawt lai ai lam ni gaw anhte a buga ni hta dik mat sai hku re.
shata 7 laman byin lai wa sai majan ni hpe bai yu yang anhte amyu sha ni a ntsa karai kasang a shaman chye ju ni mau na ram hkam la lu ai hpe mu mada ai. Myen ni mung shahte prat tup gasat wa ai majan ni hta ndai ram hkrat sum ai lam gaw nga na nre ngu kam ai. Bai anhte a shang lawt asuya mung ndai ram awng dang ai lam hpe rai nhkrum yu shi na re ngu kam ai, dai rai yang mahtai gaw hpa rai ta ? Myit hkrum ai lam re ngu mu mada ai.
Moi lai wa sai ten hta KIA / KIO ni shaning na na wa myen hte gasat lai wa sai ,n dai lang na majan ram mung masha ni madi sha daw shang lawm ai lam hpe n mu yu ga ai, dai ni gaw mung chying mung sha wa yawng nji ngu shang lawm ai majaw mau hpa shaman chye ju hpe hkam la lu sai. Ndai lam ni gaw KIO / KIA hte mung shawa gaw dai ni hka hte nga zawn ganawn ai hta sha n-ga woi awn nga ai Ningbaw ni a K.K a ntsa kam sham ai makam hte woi awn ai majaw mung rai nga ai, moi majan kade byin tim kadai wa mi majan dang na matu lusha gam akyu hpyi ai nga mung nna yu ga ai. Anhte a makam masham hte myit hkrum ai a majaw myen ni gaw anhte hpe nhtoi 10 hte sha myit kau na majan gaw shan hte myit ai hte wa shakap shai mat ai majaw ya dai ni gaw shan hte hku na she mung masa bawng ban ga nga ga pru wa ten du sai hku re.
Dai majaw dai ni anhte kaning re mung masa lam hpe tsun jahta na kaning re lam yan de rai wa na ngu ai gaw woi awn nga ai Ning baw ni tau na hkyen lajang da ngut na sai ngu mung kam ai. Myen ni gaw moi moi kaw na teng man ai ni nre hpe anhte labau hta chye chyalu rai sai ,lang hte lang mung hkrum sha yu sai, ya gaw shari mu ram sai anhte grai sadi maja let galaw ra ai. Myen ni a labau hpe yu yang moi English hpe gasat na matu Japan hpe sa pang la ai, Japan hpe bai gasat na matu Englisha hpe bai pang la ai, ngut jang labau kaw gaw shahte she ndan madu zawn nga na bai tsun , Mung dan a teng man ai labau ni hpe sha mat shamyit kau n-na shanhte mye amyu kaba masa hpe hkrang sha paw mat wa ai.
Dai ni na ten hta mung Myen gaw Miwa hpe kam dat Gala hpe pawng dat Amerecan ni hpe lama mi nga masu dat rai na nji ngu rai bu si nga ai, ndai zawn re mung dan kaba ni a lapan kaw mung masa gasup sha bu si nga ai ,gasup shut dat yang mung dan ting zang ayai mat na hpe gaw ndum ma ai kun? Ya ten na Jinghpaw hte myen a mung masa hpe yu yang mung KIO a mung masa gaw ntsa kaw rai nga ai, KIO gaw panglung gasa di hpe manat da ai ,myen gaw shan hte kada ai 2008 ning a gaw da tara hte rai wa mayu ai, kaja wa sha nga yang Myen mung hta rawt malan hpung ni law wa ai a npawt mung dai panglung ga sadi n-grin wa ai a majaw re, dai majaw dai ni mung dai panglung gasa di kaw sha sim sa lam hpe mai lu la na re, Myen ni panglung gasa di gaw prat nrai sai mi nga tim mahtai gaw dai kaw sha dik wa mai nga ai.
Dai majaw anhte wunpawng sha ni a teng man ai mung masa mahtai hpe daw dan hpa ran la na ten gaw dai ni rai sai,woi awn ai ningbaw ni mung ngang grin ai mung masa policy ni hpe tau hkyen da na sai ngu kam ai, anhte mung chying mung shawa ni mung woi awn ai ni a ga hpe madi sha daw hkan sa chye ai mung shawa masha tai ra ga ai, mai gan ga hkan e du hkawm nga ai ni mung madu a mung dan dum nta hpe bai wa gaw gap la na matu jin jin rai nga ra sai. Nang ngai lu ai atsam hte myit hkrum mang rum ai hte jawm shakut wa yang ai hte a awng padang gaw gade ntsan ai kaw rai sai , U lu mahka na hpungkun daw nmai byin ai lam shagu hta myit shing ran mu let rau sha jawm sha kut sa wa ai rai yang gade nna ai aten hta anhte a Sut Ngai Mung hpe madu la lu na gaw gala htum nshut rai sai law.
Yawng a ntsa Karai kasang shaman ya u ga.
Ten du Sai
Gabu gara ai Hkrimast rai u ga ngu yawng hpe shakram dat ai .Anhte maigan mungdan hta du hkawm nga ai ni hkrismat hpe kabu gara ai hte galaw lu tim anhte a Mungdan Buga na sai daw sai chyen myu sha ni gaw ndai aten hta shani shana hkrit maja let sha sak hkrung ra ai ten mung rai nga ai law.


text:
时间:2017-10-31 16:01:45
jan hkohkam a dailup daihpang go Baukyi mare Mung-yi hkaro ngu ai shara ko rai nga ai. daini na Baukyi myu mare gaba go Shansi mungdo gaba a sinna maga deng 168 gang ai shara ko rai nga ai, Baukyi hpe Sut u mare ngu ai re. Hpa majo Sut u ngu a ta nga yang, 《Hkungran jawa》buk hta: Amoi Shingra gaang ga, hpunggam goi ura wa goi wa yang, uhpuk hpung, ugoi krung nga, jan gindung wang wa, shata naura hkrang wa yang, wanang ninghtoi lado shanang chye...
Hpunggam ura go lamu hte aga lapran na gaang shingra hpe ningsin ninghtoi ginhka ya lu ai, shinggyim masha hpe ningsin gata kon htoichyi htoichya de woi gayin madun chye ai, shing rai, Shingra gaang ga, Kumdai htong wayang ga na ni go hpunggam ura hpe sagya u hku yu nga ai majo, maten daini du hkra Baukyi Sut u mare hta,hpungam ura hpe shanhte a myu mare na sagya u hku jojau hkungga nga ma ai.
(JAN HKOHKAM)
Jan Wa Ningsang Wunbu Hpronang go anhte hpe yi hkyen sha ai ladat, Manau nau ai ladat, Jan tsi lang ai ladat, Jaiwa madai jo ai ladat, Gat shang sha ai ladat ni shong sharin ai wa re.)
2013 ning shata man 6 pro 22 ya shani kon shata 7 pro 4 ya du hkra sara gaba Manam Tong go chyurum wunpong Jinghpo myu sha ni a ginru ginsa labau ka shalat na matu, Miwa mung sinna dingdung maga de galang bai rot ai shaloi, sara ma Hpan Jan, Maran La, Bok Tong ni mung hkan ganan nang masai rai. Shata 6 pro 25 ya jahpot hkying manga kon rot nna, Jan bum de lung na hkyem masai. Jan bum go Sut u myu mare a dingda maga na Hkyinlim bum dingdung maron lago hku rai nhtom, myu mare hte deng shi jan sha tsan hkat ai shara ko re.
(Jan bum lung wa ai chyinghka lam gaba)
Nlung yep ton ai lam makau hku hkashi hte sho nga grai pyo ai
Ndai zon tsan ai jiwoi mungdan a dingdung maga hkan na bum hkaro hta Jinghpo bum ga hkan tu ai matut rai hpe wa mu ai majo, grai mau gajong kau ga ai.
(Shari)
(Shabying)
(Tsamat)
(Wa lai)
(Sa-ti)
(Jan bum lago hkan Numrin ni grai tu ai)
Jan hkohkam wa ndai hkashi ni hta tsihkrung tsinan gashin,lungpye ntsa hta tsi lam ton ai shara ni hpe masat dingsat san madun da ma ai.
Jan bum lung wa yang, hkying jan du ai nlung shalip lakang lung ra nga ai.
Lam tsan ai rai n chye da ai majo, hkom let datbung ni den chyai nga ai.
Gadong rai ntong shi ai lau hkom ga
Shabrang wa go shong de tsat tsat lo
Hkringsa
Kaduhka shabrang zon hpun ko no ba la yu ga
Baren marung bum lam
Jan bum lung lam hkan na nampu nampan
Numroi gatnyeng zon nampu nampan ko sha n mai len nga sai, lam she lau lau hkom ga, Jan ga na Sut u, Ja u wa mu hkra rai ra nga ai.
Anhte hkrai Jan bum lung ai n rai, masha la ni grau wundoi do-hkrong hte dok le.
Jan bum na hka htung
Jan bum na nlung chyinghka
Lunghton lungma ko hkrai da ai hpun lakang, hkaro de uhka ak ai nsen hpe na yang nshung si hte hprui nga nga ai.
Marai mi lai hkrak sha re nlung chyinghka.
Lunghton lungma lam
Jahpot manap hkying kru kon shani gaang du hkra lung tim lung n ma hkro ai jan bum gadong.
Sara myit grai shuk mat nu ai, krung sinwa mada ndap, lunghton lungma shong lam de dingyang no hkap.
Shakut yang zigut lu ai nga hte maren, hpro nsam she lai hkra ba ai hpang, nlung pungding ntsa ko magri hte jo shadung da ai hpunggam ura hpe wa mu ai shaloi, hkyiba ai lam hkoi mat lu saga ai.


text:
November 3 Myen mung hpat-wat ralata poi hta, man nga ai amyusha rapdaw shara a matu Myitkyina e shingjawng na kasa (6) a mying hpe August 6 hta Myitkyina ginwang ralata poi komishin ndau dat sai.
Myitkyina me gaiwang masat (2) kaw shingjawng na kasa yawng (6) hta langai gaw dinghkrai rai nhtawm ngam ai ni gaw pati na re.
Shingjawng lawm na masha ni gaw, Jinghpaw pati pawng hpawm hpung malawm Kachin Democratic Party (KDP) and Slg. Gumgrawng Awng Hkam, Sam Hkyeng (Tai Lai) pati na Slg.jan Hkin Ung, Hkanghkyi pati na Slg. Si Hu Dwi, NLD na Jan. Yam Hkawn, UNFDP Pawng Yawng Ram Rawt pati na Jan. MD Hkaw Ngoi hte dinghkrai na Dr. Tan Htai U, ni rai ma ai.
Ralata poi shani me jaw sutdek 114 san da ya na re lam, ralata poi komishin ndau ai re.